title: লেন হাটন

text: হেনরি হাটন ও লিলি দম্পতির পাঁচ সন্তানের সর্বকনিষ্ঠ লেন হাটন ফালনেকের মোরাভিয়ান সম্প্রদায়ভূক্ত। পরিবারের সবাই স্থানীয় পর্যায়ে ক্রিকেট খেলেছেন। ১৯২১ সাল থেকে পাডসের লিটলমুর কাউন্সিল স্কুলে অধ্যয়ন করেন। অল্প কিছুদিনের মধ্যেই তিনি ক্রিকেটের প্রতি আসক্ত হয়ে পড়েন। খেলার পাশাপাশি অত্যন্ত আগ্রহ সহকারে ক্রিকেট বিষয়ে পড়াশোনা করতে থাকেন। ১২ বছর বয়সে পাডসে সেন্ট লরেন্স ক্রিকেট ক্লাবে কনিষ্ঠ খেলোয়াড় হিসেবে যোগ দেন ও ক্লাবের দ্বিতীয় একাদশে অংশ নেন। ১৯২৯ সালের মধ্যে দলের প্রথম একাদশে ঠাঁই পান তিনি। স্থানীয় জনগণের উৎসাহে ইয়র্কশায়ার ক্লাবে যান এবং প্রতিবেশী ও ইংরেজ ক্রিকেটার হার্বার্ট সাটক্লিফের সাথে দেখা করেন। সাটক্লিফ তাঁর প্রতিষ্ঠানে হাটনকে কোচিং করান। সাটক্লিফ তরুন ব্যাটসম্যান হাটনের ক্রীড়াশৈলীতে চমকপ্রদ হন ও ইয়র্কশায়ারের সুন্দর ভবিষ্যৎ উন্মোচনের দ্বার তাঁর মাধ্যমে হবে বলে ভবিষ্যৎবাণী করেন।


title: লেন হাটন

text: দলীয় চুক্তিবদ্ধতা শেষে ফেব্রুয়ারি, ১৯৩০ সালে হেডিংলি স্টেডিয়ামে কাউন্টি দলের অনুশীলনীতে যান। ইয়র্কশায়ারের সাবেক ক্রিকেটার জর্জ হার্স্ট তরুণ খেলোয়াড়দের প্রশিক্ষণের দায়িত্বে ছিলেন। তিনি হাটনের ব্যাটিং কৌশল সম্পন্ন হয়েছে বলে স্থির করেন। এ সময়েই হেডিংলিতে অস্ট্রেলিয়ার বিখ্যাত ব্যাটসম্যান ডন ব্র্যাডম্যানের অপরাজিত ৩৩৪* রানের ইনিংস অবলোকন করেন যা আট বছর পর হাটন নিজেই ঐ রান অতিক্রম করেছিলেন। ওভালে অনুষ্ঠিত সফরকারী অস্ট্রেলিয়ার বিপক্ষে সিরিজের প্রথম টেস্টে বিল বোসের অসামান্য বোলিংয়ের পর তিনি ৩৬৪ রান তুলে তৎকালীন বিশ্বরেকর্ড গড়েন।


title: লেন হাটন

text: কিশোর বয়সেই ভবিষ্যতের সম্ভাব্য ক্রিকেট তারকার চিত্ররূপে গড়ে উঠেন হাটন। ১৯৩৪ সালে মাত্র ১৭ বছর বয়সে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটে তাঁর। এরপর তিনি খুব দ্রুত কাউন্টি স্তরে খেলার জন্য নিজেকে তৈরি করেন। জুন, ১৯৪৯ সালে সাতটি সেঞ্চুরিসহ একমাসে রেকর্ডসংখ্যক ১,২৯৪ রান করেন। সমগ্র খেলোয়াড়ী জীবনে প্রথম-শ্রেণীর ক্রিকেটে ৫৫.৫১ গড়ে ১২৯ সেঞ্চুরি সহযোগে ৪০,১৪০ রান তোলেন। ১৯৬০ কাউন্টি ক্রিকেটে ইয়র্কশায়ার দলের হয়ে সর্বশেষ অংশগ্রহণ করেন।


title: লেন হাটন

text: ১৯৩৭ সালে সফরকারী নিউজিল্যান্ড দলের বিপক্ষে টেস্ট খেলার জন্য ইংল্যান্ড দলের সদস্যরূপে মনোনীত হন। ২৬ জুন, ১৯৩৭ তারিখে নিউজিল্যান্ডের বিপক্ষে লর্ডসে দলের অপর অন্তর্ভূক্ত জিম পার্কসের সাথে তাঁরও টেস্ট অভিষেক ঘটে।


title: লেন হাটন

text: ১৯৩৭ সালে ইংল্যান্ড ক্রিকেট দলে উদ্বোধনী ব্যাটসম্যানরূপে খেলতে শুরু করেন। কিন্তু ১৯৩৯ সালে বিশ্বযুদ্ধের কারণে তাঁর খেলোয়াড়ী জীবনে ব্যাঘাত সৃষ্টি করে। ঐ সময় তিনি দেশের তথা বিশ্বের শীর্ষ ব্যাটসম্যানের মর্যাদা পান। কিন্তু যুদ্ধকালীন সময়ে কমান্ডো প্রশিক্ষণ গ্রহণের সময় বাহুতে গুরুতর আঘাত পান। কিন্তু তিনি আর পূর্ণাঙ্গভাবে বাহুর আঘাত থেকে উত্তোরণ ঘটাতে পারেননি। ফলে, তাঁকে ব্যাটিং কৌশল পরিবর্তন করতে হয়। যুদ্ধের পর ক্রিকেট পুণরায় শুরু হলে হাটন ইংল্যান্ডের শীর্ষস্থানীয় ব্যাটসম্যানের আসন ঠিকই ধরে রাখতে সক্ষম হন। দ্বিতীয় বিশ্বযুদ্ধের পর প্রায় পরবর্তী ছয় বছর ইংল্যান্ডের উদ্বোধনী জুটি লিওনার্ড হাটন ও সিরিল ওয়াশব্রুকের উপর নির্ভরশীল ছিল।


title: লেন হাটন

text: ১৯৫০-৫১ মৌসুমে ইংল্যান্ডের মেরিলেবোন ক্রিকেট ক্লাব অস্ট্রেলিয়া সফরে যায়। দলটি তাঁর ব্যাটিং কৌশলের উপর পুরোপুরি নির্ভর হয়ে পরে যা তাঁর সমগ্র খেলোয়াড়ী জীবনে প্রবাহমান ছিল। আক্রমণধর্মী মেজাজে ব্যাটিংয়ের অধিকারী হাটন পরিসংখ্যানগতভাবে টেস্ট ক্রিকেটে সেরা ব্যাটসম্যান হিসেবে রয়েছেন। ১৯৫২ থেকে ১৯৫৫ সাল পর্যন্ত লেন হাটন ইংল্যান্ডের টেস্ট দলের অধিনায়কত্ব করেন। কিন্তু তাঁর অধিনায়কত্ব বিতর্কিত পর্যায়ে পৌঁছে। অধিনায়কের ভূমিকায় তিনি কখনো স্বাচ্ছন্দ্যবোধ করেননি। হাটন অনুধাবন করেন যে, ইংরেজ ক্রিকেটের পরিচালনায় প্রথম-শ্রেণীর ক্রিকেটের সাবেক পেশাদার খেলোয়াড়গণ তাঁকে বিশ্বাস করতে পারছে না। ২৩ টেস্টে অধিনায়কের দায়িত্ব পালনের সময় দল আট টেস্টে জয় পায় ও চার টেস্ট হেরে যায়। বাদবাকী খেলাগুলো ড্রয়ে পরিণত হয়। ৭৯ টেস্টে ১৯ সেঞ্চুরিতে ৫৬.৬৭ গড়ে রান করেন ৬,৯৭১ তিনি।


title: লেন হাটন

text: শারীরিক ও প্রচণ্ড মানসিক দৃঢ়তার অধিকারী হাটন ১৯৫৫ সালে আন্তর্জাতিক ক্রিকেট থেকে অবসর নেন। ঐ বছরই তিনি নাইটহুড খেতাবে ভূষিত হন। ১৯৬১ সাল পর্যন্ত ধারাভাষ্যকার হিসেবে কাজ করেন হাটন। ১৯৫৫ সালের পর লন্ডনভিত্তিক ইভনিং নিউজে ১৯৬৩ পর্যন্ত লিখতেন। কমিটিকে চিরকাল অপছন্দ করতেন হাটন। তারপরও ১৯৭৫ থেকে ১৯৭৬ সাল পর্যন্ত ইংল্যান্ডের টেস্ট ক্রিকেট দলের নির্বাচকের দায়িত্ব পালন করেন। কিন্তু, ব্যবসায়িক দায়িত্ববোধের কারণে ১৯৭৭ সালে পদত্যাগ করেন। এরপর, সংবাদপত্রে লেখাসহ তহবিল সংগ্রহের কাজে নিজেক জড়িয়ে রেখেছিলেন। এছাড়াও ১৯৬০ সালে তিনি একটি প্রকৌশলী ফার্ম জে. এইচ. ফেনারে যোগদানের আমন্ত্রণ পান। এ ফার্মে জনসংযোগ কর্মকর্তার দায়িত্ব পালন করেন ও পরবর্তীকালে বাজারজাতকরণের সাথে সম্পৃক্ত হন। ১৯৭৩ সালে তিনি ঐ ফার্মের পরিচালক মনোনীত হন। এরপর ১৯৮৪ সালে অবসর নেন। তারপরও তিনি ক্রিকেটের সাথে জড়িত রেখেছিলেন নিজেকে। সারে ক্রিকেট দলের সাথে সংশ্লিষ্ট থাকেন কিন্তু ইয়র্কশায়ারের সাথে সম্পর্ক রক্ষা করেন। এ প্রেক্ষিতে জানুয়ারি, ১৯৯০ সালে ইয়র্কশায়ার দলের সভাপতি মনোনীত হয়েছিলেন।


title: লেন হাটন

text: যুদ্ধের পূর্ব ও পরে হাটন একটি কাগজ প্রস্তুতকারক প্রতিষ্ঠানে চাকুরী করতেন। টমাস মোল্ট নামীয় এক সাংবাদিক ও লেখকের সাথে কাজ করেন। ১৯৪৯ সালে স্মৃতিচারণমূলক গ্রন্থ ‘ক্রিকেট ইজ মাই লাইফ’ প্রকাশ করেন। এছাড়াও, নিউজ অব দি ওয়ার্ল্ড নামের একটি পত্রিকায় খেলা চলাকালীন সময় লিখতেন।


title: লেন হাটন

text: ১৬ সেপ্টেম্বর, ১৯৩৯ তারিখে স্কারবোরার কাছে ওকেহামে ডরোথি ম্যারি ডেনিস নাম্নী এক নারীকে বিয়ে করেন হাটন। ডরোথি ছিলেন ইয়র্কশায়ারের সাবেক ক্রিকেটার ফ্রাঙ্ক ডেনিসের বোন। ডরোথি ও তাঁর ভাইয়ের সাথে এক নৃত্য অনুষ্ঠানে তাঁদের স্বাক্ষাৎ হয়েছিল। তাঁদের দুই সন্তান ছিল। ১৯৪২ সালে জন্মগ্রহণকারী রিচার্ড হাটন নামীয় এক সন্তান পরবর্তীকালে ইয়র্কশায়ার ও ইংল্যান্ড ক্রিকেট দলে প্রতিনিধিত্ব করেন। ১৯৪৭ সালে জন জন্মগ্রহণ করেন।


title: লেন হাটন

text: জীবনের শেষ পর্যায়ে শারীরিকভাবে অসুস্থ হয়ে পড়েন। সেপ্টেম্বর, ১৯৯০ সালে ওভালে খেলা দেখার সময় গুরুতর অসুস্থতা অনুভব করেন। এর কিছুদিন পর ৭৪ বছর বয়সে ৬ সেপ্টেম্বর, ১৯৯০ তারিখে তাঁর দেহাবসান ঘটে।


title: গ্রাগ্স-পা'-ওদ-জের

text: গ্রাগ্স-পা'-ওদ-জের () (১৬০৭-১৬৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।


title: গ্রাগ্স-পা'-ওদ-জের

text: গ্রাগ্স-পা'-ওদ-জের ১৬০৭ খ্রিষ্টাব্দে তিব্বতের আমদো অঞ্চলের ল্চাং-স্ক্যা () নামক একটি গ্রামে জন্মগ্রহণ করেন। তিনি দ্গোন-লুং-ব্যাম্স-পা-গ্লিং বৌদ্ধবিহারে () শিক্ষার্থীর শপথ গ্রহণ করেন এবং বিহারের প্রতিষ্ঠাতা দাম-ছোস-র্গ্যা-ম্ত্শো () নামক ঐ বিহারের প্রথম প্রধানের নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং ঙ্গাম-রিং () বৌদ্ধবিহারে শিক্ষালাভ করেন। ১৬৩০ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান হিসেবে দায়িত্ব গ্রহণ করেন এবং তিন বছর এই পদে থাকেন।


title: বাংলা ইনপুট পদ্ধতি

text: বাংলা ইনপুট পদ্ধতি একটি টাইপরাইটার বা একটি কম্পিউটার কিবোর্ড ব্যবহার করে বাংলা ভাষার অক্ষর লিখার জন্য বিকশিত বিভিন্ন সিস্টেমের পদ্ধতিকে নির্দেশ করে।


title: বাংলা ইনপুট পদ্ধতি

text: ১৯৮০ সালে গ্রাফিক্যাল ইউজার ইন্টারফেস এবং ওয়ার্ড প্রসেসিংয়ের আবির্ভাব হলে, বাংলার জন্য বেশ কিছু সংখ্যক কম্পিউটার টাইপিং সিস্টেম তৈরি করা হয়েছিল। এই অধিকাংশই মূলত অ্যাপল ম্যাকিন্টোস সিস্টেমের উপর ভিত্তি করে করা হয়।


title: বাংলা ইনপুট পদ্ধতি

text: "জাতীয়" কীবোর্ড লেআউট বাংলাদেশ কম্পিউটার কাউন্সিল কর্তৃক প্রণীত একটি লেআউট, যা বর্তমানে সবচেয়ে জনপ্রিয় একটি লেআউট এবং এটিকে প্রমিত লেআউট হিসেবে ধরা হয়। এই লেআউটটি বাংলাদেশে অফিসিয়াল লেআউট হিসাবে ব্যাপকভাবে ব্যবহৃত হয়।


title: বাংলা ইনপুট পদ্ধতি

text: এই কীবোর্ড লেআউট কম্পিউটারে একটি ইউনিফর্ম লেআউটসহ সব ইন্ডিক স্ক্রিপ্টে টাইপ করার জন্য ডিজাইন করা হয়েছে। এই লেআউট অফিসিয়ালভাবে মাইক্রোসফট কর্পোরেশন কর্তৃক গৃহীত হয় এবং তাদের উইন্ডোজ অপারেটিং সিস্টেমে ডিফল্ট রূপে প্রদান করা হয়। এই লেআউটটি প্রধানত ভারতে বেশি জনপ্রিয়।


title: বাংলা ইনপুট পদ্ধতি

text: একটি মুক্ত ইউনিকোড ভিত্তিক বাংলা ফিক্সড লেআউট। প্রায় সব লিনাক্স অপারেটিং সিস্টেম(গুলি) অন্তর্ভুক্ত করা হয়। এর কী ম্যাপিং ফোনেটিক প্যাটার্নের অনুরূপ কিন্তু টাইপিং পদ্ধতি সম্পূর্ণরূপে ফিক্সড বা সংশোধিত।


title: বাংলা ইনপুট পদ্ধতি

text: মোস্তফা জব্বার মালিকানাধীন আনন্দ কম্পিউটার, ১৯৮৮ সালে বিজয় কীবোর্ড লেআউট বাজারে আনে। বিজয় আসকি-ইউনিকোড ভিত্তিক বাংলা ইনপুট সফটওয়্যার এবং প্রতি কম্পিউটারে ব্যবহার করার জন্য একটি লাইসেন্স ক্রয় করা আবশ্যক।


title: বাংলা ইনপুট পদ্ধতি

text: অক্ষর বাংলা সফটওয়্যার, খান মোঃ আনোয়ারুস সালাম কর্তৃক উন্নয়নকৃত, যা ১ জানুয়ারি ২০০৩ সালে মুক্তি পায়। অক্ষর প্রথম বাংলার জন্য বাংলা লিপ্যন্তর ব্যবস্থা প্রয়োগ করে। বিনামূল্যের ইউনিকোড/আনসি-ভিত্তিক অক্ষর কীবোর্ডে অক্ষর ফোনেটিক, জাতীয় ফিক্সড কীবোর্ড লেআউটের জন্য সমর্থন আছে। অক্ষরে এছাড়াও নির্দিষ্ট কীবোর্ড লেআউট নকশা জন্য স্বনির্ধারণ করার বৈশিষ্ট্য উপলব্ধ। এটি কীবোর্ড ব্যবস্থাপক প্রদান করে যা সিস্টেম জুড়ে কাজ করে এবং এছাড়াও স্বাধীন অক্ষর ওয়ার্ড প্রসেসর প্রদান করে।


title: বাংলা ইনপুট পদ্ধতি

text: অভ্র কী-বোর্ড, মেহেদী হাসান খান কর্তৃক উন্নয়নকৃত, যা ২৬ মার্চ ২০০৩ সালে মুক্তি পায়। এটিতে ফনেটিক ও ফিক্সড উভয় লেআউট সুবিধা রয়েছে। বিনামূল্যে ইউনিকোড/আনসি-ভিত্তিক অভ্র কীবোর্ডে বর্ননা, অভ্র ইজি, জাতীয়, অভ্র ফোনেটিক, মুনির এবং প্রভাত কিক্সড কীবোর্ড বিন্যাসের জন্য সমর্থন রয়েছে। প্লাস ইন হিসাবে ফিক্সড কীবোর্ড যোগ করা যায় এবং তা সরিয়েও ফেলা যায়। এটি সবচেয়ে জনপ্রিয় ও বহুল ব্যবহৃত বাংলা ইনপুট সিস্টেম।


title: বাংলা ইনপুট পদ্ধতি

text:
অভ্র মাইক্রোসফট উইন্ডোজ, ম্যাক ওএস এক্স এবং লিনাক্স ডিস্ট্রিবিউশনে একটি স্থানীয় আইএমই হিসাবে উপলব্ধ। এটিকে ফায়ারফক্স ওএস-এর ডিফল্ট বাংলা ইনপুট পদ্ধতি হিসাবে যোগ করা হয়েছে
গুগল দ্বারা উন্নত করা ইনপুট সরঞ্জাম, ওয়েব এনড্রয়েড ও মাইক্রোসফট উইন্ডোজ-র জন্য উপলব্ধ।


title: বাংলা ইনপুট পদ্ধতি

text: অঙ্কুর, রাইয়ান কবির দ্বারা উন্নয়নকৃত এবং প্রথম মুক্তি পায় ৩০শে মার্চ ২০১১ সালে। এই ম্যাক ওএসের জন্য উন্নত প্রথম ফনেটিক ইনপুট পদ্ধতি।


title: বাংলা ইনপুট পদ্ধতি

text: আইফোন এবং আইপ্যাড এ আইওএস ৮.০ সংস্করণ থেকে বাংলা ইনপুট পূর্বনির্ধারিতভাবে উপলবদ্ধ রয়েছে।


title: বাংলা ইনপুট পদ্ধতি

text: অ্যানড্রয়েডে বিভিন্নরকম বাংলা ইনপুট সফ্টওয়্যার রয়েছে।


title: বাংলা ইনপুট পদ্ধতি

text: গুগল কীবোর্ড - প্লে স্টোর


title: বাংলা ইনপুট পদ্ধতি

text: রিদ্মিক কীবোর্ড - প্লে স্টোর


title: বাংলা ইনপুট পদ্ধতি

text: পার্বতী কিবোর্ড - প্লে স্টোর


title: বাংলা ইনপুট পদ্ধতি

text: মায়াবী কীবোর্ড - প্লে স্টোর


title: ব্রাইন

text: ব্রাইন হচ্ছে সোডিয়াম হাইড্রোক্সাইডের জলীয় দ্রবন(লবনাক্ত পানি)। এই লবনাক্ত পানির ঘনত্ব ৩.৫% থেকে কার্যভেদে ২৬% এরও বেশি হতে পারে। লবন পরিশোধনাগার, কস্টিক উৎপাদন কারখানায় ব্রাইন ব্যবহৃত হয়। বাংলাদেশের সামুদা কেমিক্যাল কমপ্লেক্স কস্টিক বা সোডিয়াম হাইড্রোক্সাইড উৎপাদনের জন্য ৩০% ব্রাইন (৩০০ গ্রাম/লিটার) ব্যবহার করে। ফারেনহাইট স্কেলে 0 ড্রিগ্রি ফারেনহাইট কে জিরো পয়েন্ট নির্ধারণ করা হয়, ব্রাইনকে বরফিকরণ করে ড্যানিয়েল গ্যাব্রিয়েল ফারেনহাইট এই শীতলতম তাপমাত্রা প্রস্তুত করেন।


title: ব্রাইন

text: 100 °C (373.15 K, 212 °F) তাপমাত্রায় সোডিয়াম ক্লোরাইড ব্রাইনে ২৮% লবন থাকে। 0 °C (273.15 K, 32 °F) তাপমাত্রায় ২৬% লবন থাকে। 25 °C তাপমাত্রায় সাগরের পানির তাপ পরিবাহকত্ব 0.6 W/mK । লবনাক্ততা এবং তাপমাত্রা বৃদ্ধির সাথে সাথে তাপ পরিবাহকত্ব বৃদ্ধি পায়।twt.mpei.ac.ru


title: ব্রাইন

text:
সরলরৈখিক সূত্রের সাহায্যে বিভিন্ন ঘনমাত্রায় ব্রাইন ঘনত্ব এবং তাপমাত্রা পরিমাপ করা যায়ঃ
Density (lb/ft)= a + (a*Temperature (F)) where the values of a are:


title: ব্রাইন

text: সারা বিশ্বে তড়িৎ বিশ্লেষণ এর মাধ্যমে প্রায় ৪ ভাগ হাইড্রোজেন গ্যাস উৎপাদন করা হয়, যার অধিকাংশ ক্লোরিন এবং কস্টিক উৎপাদনে ব্রাইনের তড়িৎ বিশ্লেষণে উৎপন্ন হয়।


title: ব্রাইন

text: শীতল পরিবেশে রাস্তায় চলাচলের সময় ব্রাইন ডি-আইস বা বরফ তাপমাত্রা কমাতে সহায়তা করে।


title: ব্রাইন

text: রন্ধন কার্যে ব্রাইন খাদ্যদ্রব্যে লবনের পরিমাণ ঠিক রেখে খাবারকে সুস্বাদু করে।


title: ব্রাইন

text: হাইড্রোলজি অনুসারে, ব্রাইন হচ্ছে লবনাক্ত পানির একটি দশা। তুলনামূলকভাবে বেশী মাত্রায় লবন (সোডিয়াম ক্লোরাইড মিশ্রিত পানিকে ব্রাইন বলে।


title: ঙ্গাগ-দ্বাং-ব্লো-ব্জাং-ছোস-ল্দান

text: ঙ্গাগ-দ্বাং-ব্লো-ব্জাং-ছোস-ল্দান () (১৬৪২-১৭১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন।


title: ঙ্গাগ-দ্বাং-ব্লো-ব্জাং-ছোস-ল্দান

text: ঙ্গাগ-দ্বাং-ব্লো-ব্জাং-ছোস-ল্দান ১৬৪২ খ্রিষ্টাব্দে তিব্বতের আমদো অঞ্চলের গ্যি-দ্গে'ই-র্তা-ফ্যুগ () নামক একটি শহরে জন্মগ্রহণ করেন। তাঁর পিতা কেওয়াচাং এহার ছিলেন জাতিতে চৈনিক। তাঁর মাতার নাম ছিল লো-ব্জা-থার-মো-ম্ত্শো ()। চার বছর বয়স হলে বোদ-পা-ব্লা-র্গান () নামক এক পুরোহিত তাঁর নাম রাখেন দ্গে-'দুন-স্ক্যাব ()। ত্শুল-খ্রিম্স-র্গ্যা-ম্ত্শো ) নামক দ্গোন-লুং-ব্যাম্স-পা-গ্লিং বৌদ্ধবিহারের () অষ্টম প্রধান এবং চতুর্থ পাঞ্চেন লামা তাঁকে গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা্র পুনর্জন্ম রূপে চিহ্নিত করে থাং-রিং-থার-পা-গ্লিং () বৌদ্ধবিহারে নিয়ে যান, যেখানে ধর্মশিক্ষা শুরু হয়। নয় বছর বয়সে তিনি দ্গোন-লুং-ব্যাম্স-পা-গ্লিং বৌদ্ধবিহারে থার-মো-ব্ক্রা-শিস-র্গ্যাল-ম্ত্শান () নামক এক লামার নিকট শিক্ষাগ্রহণ শুরু করেন। দুই বছর পরে পঞ্চম দলাই লামা তাঁকে মহাকরুণা সম্বন্ধে শিক্ষা প্রদান করেন। কুড়ি বছর বয়সে পঞ্চম দলাই লামা তাঁকে শিক্ষার্থীর শপথ প্রদান করেন ও তাঁর নতুন নাম রাখেন ঙ্গাগ-দ্বাং-ব্লো-ব্জাং-ছোস-ল্দান। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'ফ্রিন-লাস-ল্হুন-গ্রুব () নামক ঐ মহাবিদ্যালয়ের সাতাশতম প্রধানের নিকট তিন বছর ধরে শিক্ষালাভ করেন। তেইশ বছর বয়সে পঞ্চম দলাই লামা তাঁকে ভিক্ষুর শপথ প্রদান করেন। এই সময় গোমাং মহাবিদ্যালয়ের আঠাশতম প্রধান ঙ্গাগ-দ্বাং-ব্লো-গ্রোস-র্গ্যা-ম্ত্শো (), দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রধান ব্লো-ব্জাং-পে-মা (), ব্ক্রা-শিস-ল্হুন-পো বৌদ্ধবিহারের তন্ত্র মহাবিদ্যালয়ের প্রধান দ্কোন-ম্ছোগ-র্গ্যাল-ম্ত্শান () প্রভৃতি লামারা তাঁর সর্বাপেক্ষা উল্লেখযোগ্য শিক্ষক ছিলেন।


title: ঙ্গাগ-দ্বাং-ব্লো-ব্জাং-ছোস-ল্দান

text: ১৬৮৭ খ্রিষ্টাব্দে তিনি তাঁর শিক্ষক ঙ্গাগ-দ্বাং-ব্লো-গ্রোস-র্গ্যা-ম্ত্শোর () সাথে বেজিং যাত্রা করে চিং সম্রাট কাংজির সাথে সাক্ষাৎ করেন। ১৬৮৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রধানের দায়িত্ব লাভ করেন। ১৬৯৩ খ্রিষ্টাব্দে তিনি চিং সম্রাটের আমন্ত্রণে দ্বিতীয়বার বেজিং যাত্রা করেন ও চার বছর সেখানে শিক্ষাদান করেন। ১৬৯৭ খ্রিষ্টাব্দে তিনি সম্রাটের প্রতিনিধি হয়ে লাসা শহরে ষষ্ঠ দলাই লামার অভিষেক অনুষ্ঠানে যোগ দেন। পরের বছর তিনি পুনরায় চীন যাত্রা করেন এবং আমৃত্যু সেখানে বসবাস করেন। ১৭০৬ খ্রিষ্টাব্দে সম্রাট তাঁকে "ব্যাম্স-ব্র্ত্সেস-কুন-গ্যি-স্প্যি-বো-নাস-দ্বাং-ব্স্কুর-বা'ই-কুন-ম্খ্যেন-ব্লা-মা-ছেন-পো" () উপাধি এবং প্রচুর পরিমাণে সোনা উপহার দেন। ১৭১১ খ্রিষ্টাব্দে তিনি বেজিং শহরে পাদুন জিন বৌদ্ধবিহার স্থাপন করেন।


title: হরনাথ চক্রবর্তী

text: হরনাথ চক্রবর্তী ভারতীয় চলচ্চিত্রের একজন পরিচালক।


title: এনরিক ইগলেসিয়াস

text: এনরিক মিগুয়েল ইগলেসিয়াস (English /ɛnˈriːkeɪ ɪˈɡlɛsiəs/; Spanish pronunciation: [enˈrike iˈɣlesjas]) জন্ম ৮ মে ১৯৭৫, সংক্ষেপে এনরিক ইগলেসিয়াস নামে পরিচিত, একজন স্প্যানিশ-আমেরিকান গায়ক, গীতিকার, অভিনেতা এবং সংগীত প্রযোজন। ১৯৯০ এর মাঝামাঝি সময়ে এনরিক তার ক্যারিয়ার শুরু করেন। বিশ্বব্যাপী ১০০ মিলিয়নেরও বেশি এনরিকের গান বিক্রি হয়েছে। যা তাকে সর্বকালের সেরা বিক্রিত স্প্যানিশ ভাষী শিল্পীর মর্যাদা এনে দিয়েছে। বিলবোর্ডের টপ চার্টে থাকা এনরিক লাতিন পপের রাজা ও নাচের রাজা নামে সুপরিচিত। বিশ্বের বিভিন্ন দেশের ৭০ টির মত বিলবোর্ডে এনরিক প্রথম স্থান অধিকার করতে সফল হয়েছেন। অন্য পুরুষ গায়কদের তুলনায় বিলবোর্ড নাচ তালিকায় তার ১৩টি শীর্ষস্থানীয় গান স্থান পেয়েছে।


title: এনরিক ইগলেসিয়াস

text: ইগলেসিয়াস জন্মগ্রহণ করে মাদ্রিদ, স্পেন, এবং স্পেনীয় শিল্পী জুলিও এগলেসিয়াস এর ৩য় সন্তান।এসাবেলার খালা নেইল এ্যাডাম।যিনি স্টেভ ম্যাককুইনএর প্রথম স্ত্রী


title: ২০১৪ ফিফা বিশ্বকাপ গ্রুপ পর্ব

text: ২০১৪ ফিফা বিশ্বকাপের গ্রুপ পর্ব ১২ জুন ২০১৪ থেকে ২৬ জুন ২০১৪ পর্যন্ত ব্রাজিলের বিভিন্ন স্টেডিয়ামে অনুষ্ঠিত হয় যাতে অংশগ্রহণকারী ৩২টি দলই ৩টি করে খেলায় অংশগ্রহণ করে। গ্রুপ পর্বটি ড্রর ঘাটতি এবং অধিক গোলের জন্য উল্লেখযোগ্য ছিল। টুর্নামেন্টের প্রথম ড্র এবং গোলশূন্য খেলাটি ছিল গ্রুপ পর্বের ১৩তম খেলা যাতে ইরান ও নাইজেরিয়া পরস্পরের মোকাবিলা করে। এই ড্র-খরা ১৯৩০ সাল থেকে বিশ্বকাপ শুরু হওয়ার পর খেলা বিবেচনায় সর্বোচ্চ ছিল। গ্রুপ পর্বের ৪৮ খেলায় মোট ১৩৬টি গোল হয় যা ২০১০ সালের সমগ্র টুর্নামেন্টের তুলনায় মাত্র ৯ গোল কম। ১৯৯৮ সাল থেকে বিশ্বকাপে ৩২ দলের অংশগ্রহণ শুরু হওয়ার পর এটিই গ্রুপ পর্বে সর্বোচ্চ গোলের রেকর্ড এবং ১৯৫৮ সালের পর গ্রুপ পর্বে সর্বোচ্চ গোলের হার।


title: ২০১৪ ফিফা বিশ্বকাপ গ্রুপ পর্ব

text: গ্রুপ পর্বে প্রতিটি দলের প্রথম দুইটি খেলার পর, ৬টি দল: নেদারল্যান্ডস, চিলি, কলম্বিয়া, কোস্টারিকা, আর্জেন্টিনা, বেলজিয়াম ১৬ দলের পর্বে তাদের উন্নতি নিশ্চিত করতে সক্ষম হয়। অপর পক্ষে ডিফেন্ডিং চ্যাম্পিয়ন স্পেন এবং ১৯৬৬ বিশ্বকাপের চ্যাম্পিয়ন ইংল্যান্ড প্রথম ২ খেলায় পরাজিত হয়ে টুর্নামেন্ট থেকে বিদায় নেয় ইতালি ৩য় প্রাক্তন চ্যাম্পিয়ন দল যারা গ্রুপ পর্ব থেকে বিদায় নেয়।


title: ২০১৪ ফিফা বিশ্বকাপ গ্রুপ পর্ব

text: আমেরিকার (কনকাকাফ এবং কনমেবোল) অংশগ্রহণকারী ১০ দলের মধ্যে ৮ দলই ১৬ দলের পর্বের যোগ্যতা অর্জন করে, এবং প্রথম বারের মত কনকাকাফ থেকে ৩টি দল ১৬ দলের পর্বে খেলার যোগ্যতা অর্জন করে। আফ্রিকা (সিএএফ) থেকেও প্রথম বারের মত ২টি দল ১৬ দলের পর্বে অগ্রসর হয়। অপরদিকে এশিয়ার (এএফসি) দলসমূহ ১টি খেলাতেও জিততে ব্যর্থ হয় এবং ১৯৯০ সালের পর এই প্রথম কোন এশিয়ান দল ১৬ দলের পর্বে জায়গা করে নিতে ব্যর্থ হয়। ইউরোপ থেকে ১৩ টি দলের মধ্যে মাত্র ৬টি দল ১৬ দলের পর্বে যায় যা ৩২ দল অংশগ্রহণ শুরু করার পর সর্বনিম্ন (২০১০ বিশ্বকাপের সমান)।


title: ২০১৪ ফিফা বিশ্বকাপ গ্রুপ পর্ব

text: গ্রুপ ডি থেকে কোস্টারিকা সাবেক তিন বিশ্বচ্যাম্পিয়ন ইংল্যান্ড, ইতালি এবং উরুগুয়েকে পেছনে ফেলে গ্রুপ চ্যাম্পিয়ন হয়ে, ১৯৯০ সালের পর প্রথম ১৬ দলের পর্বে পৌছায়। ২০১০ বিশ্বকাপের নকআউট পর্বে অংশগ্রহণ করা ৪টি দল নিয়ে গড়া গ্রুপ থেকে জার্মানি গ্রুপ চ্যাম্পিয়ন হয়। গ্রিস এবং আলজেরিয়া প্রথমবারের মত ১৬ দলের পর্বে উঠতে সক্ষম হয়। ১৬ দলের পর্বে জায়গা করে নেয়া দলগুলোর মধ্যে নাইজেরিয়ার র্যাঙ্কিং সর্বনিম্ন (৪৪তম) এবং গ্রুপ পর্ব থেকে বাদ পরা দলসমূহের মধ্যে স্পেনের র্যাঙ্কিং ছিল সর্বোচ্চ (১ম)।


title: রোল-পা'ই-র্দো-র্জে (চাংক্যা)

text: রোল-পা'ই-র্দো-র্জে () (১৭১৭-১৭৮৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন। তিনি পরবর্তীকালে চিং সম্রাট চিয়ানলোং এবং তিব্বতী শাসক প্রতিনিধিদের মধ্যে একজন অন্যতম প্রধান মধ্যস্থতাকারী হিসেবে পরিগণিত হন।


title: রোল-পা'ই-র্দো-র্জে (চাংক্যা)

text: রোল-পা'ই-র্দো-র্জে ১৭১৭ খ্রিষ্টাব্দে তিব্বতের লাং-গ্রু'ই-স্দে-ব্ঝি'ই-নুব-পে-মো'ই-স্দে-পা-'ব্রোগ-গ্নাস-ব্রাগ-দ্কার () নামক স্থানে জন্মগ্রহণ করেন। তাঁর পিতার নাম ছিল ত্শাংস-পা-গু-রু-ব্স্তান-'দ্জিন () এবং মাতার নাম ছিল বু-স্ক্যিদ ()। ১৭২০ খ্রিষ্টাব্দে ঙ্গাগ-দ্বাং-ব্লো-ব্জাং-ছোস-ল্দান () নামক দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা্র পুনর্জন্ম রূপে চিহ্নিত করে দ্গোন-লুং-ব্যাম্স-পা-গ্লিং বৌদ্ধবিহারের () নিয়ে যাওয়া হয়। ১৭২৪ খ্রিষ্টাব্দে ব্লো-ব্জাং-দান-জিন () নামক এক ব্যক্তির নেতৃত্বে সৃষ্ট এক দাঙ্গাকে দমন করতে গিয়ে চিং সেনাবাহিনী দ্গোন-লুং-ব্যাম্স-পা-গ্লিং বৌদ্ধবিহার ধ্বংস করে দিলে রোল-পা'ই-র্দো-র্জেকে চিং রাজসভায় নিয়ে যাওয়া হয়। সেখানে চিং রাজপুত্র চিয়ানলোংয়ের সাথে তিনি একসাথে শিক্ষালাভ করেন। ঙ্গাগ-দ্বাং-ছোস-ক্যি-র্গ্যা-ম্ত্শো () নামক দ্বিতীয় থু'উ-ব্ক্বান () উপাধিধারী লামা এই সময় তাঁর উল্লেখযোগ্য শিক্ষক ছিলেন। ১৭৩৪ খ্রিষ্টাব্দে চিং সম্রাট ইয়োংঝেংয়ের অনুমতিক্রমে রোল-পা'ই-র্দো-র্জে সপ্তম দলাই লামার সঙ্গে লাসা যাত্রা করেন। ১৭৩৫ খ্রিষ্টাব্দে পঞ্চম পাঞ্চেন লামা তাঁকে শিক্ষার্থীর শপথ এবং ভিক্ষুর শপথ প্রদান করেন। ১৭৩৬ খ্রিষ্টাব্দে ইয়োংঝেং মৃত্যুবরণ করলে তিনি বেজিং ফিরে যান।


title: রোল-পা'ই-র্দো-র্জে (চাংক্যা)

text: পরবর্তী চিং সম্রাট চিয়ানলোং সিংহাসন লাভের পরেই রোল-পা'ই-র্দো-র্জেকে রাজধানীর প্রধান প্রশাসনিক লামা হিসেবে দায়িত্ব প্রদান করেন। এই সময় তিনি সম্রাটকে তিব্বতের সঙ্গে বিতর্কিত সীমান্ত অঞ্চলগুলি সপ্তম দলাই লামাকে প্রদান করতে অনুরোধ করে ব্যর্থ হন। কিন্তু সম্রাট তাঁর অনুরোধে সপ্তম দলাই লামাকে বার্ষিক অনুদান প্রদানে সম্মত হন। ১৭৫০ খ্রিষ্টাব্দে তিব্বতের শাসক 'গ্যুর-মেদ-র্নাম-র্গ্যালকে হত্যা করা হলে লাসা শহরে দাঙ্গায় তিব্বতী দাঙ্গাকারীরা চিং রাজপ্রতিনিধি দুই আম্বানদের হত্যা করে। এতে ক্ষুব্ধ হয়ে সম্রাট তিব্বতের সমস্ত রাজনৈতিক ক্ষমতা তিব্বতীদের থেকে কেড়ে নিয়ে মাঞ্চুদের হাতে প্রদান করার সিদ্ধান্ত নেন। কিন্তু কিছুদিনের মধ্যেই চিয়ানলোং সপ্তম দলাই লামাকে তিব্বতের ধর্মীয় ও রাজনৈতিক নেতা হিসেবে স্বীকৃতি দেন। রোল-পা'ই-র্দো-র্জের উপদেশ এই নির্দেশের মূল কারণ ছিল বলে তাঁর জীবনীকার ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান () উপাধিধারী লামা উল্লেখ করেছেন। সপ্তম দলাই লামা মৃত্যুবরণ করলে চিয়ানলোং রোল-পা'ই-র্দো-র্জেকে দ্বিতীয়বার লাসা শহরে প্রেরণ করেন। এই সময় অষ্টম দলাই লামার নাবালকত্বের সময় তিব্বতের রাজপ্রতিনিধির ওপর তিব্বতের সমস্ত ধর্মীয় ও রাজনৈতিক ক্ষমতা অর্পণ করা যায় কিনা তার ওপর প্রচন্ড বিতর্কের আবহাওয়া তৈরী হয়েছিল। তিব্বতী মন্ত্রীরা দলাই লামাকে শুধুমাত্র ধর্মীয় ক্ষমতা অর্পণে ইচ্ছুক ছিলেন এবং নিজেরা রাজনৈতিক ক্ষমতা লাভে প্রয়াসী হয়েছিলেন। রোল-পা'ই-র্দো-র্জে সম্রাটকে উপদেশ দেন যে, তিব্বতের রাজপ্রতিনিধির ওপর তিব্বতের সমস্ত ধর্মীয় ও রাজনৈতিক ক্ষমতা অর্পণ করা হোক। সম্রাট তাঁর উপদেশ মেনে নেন এবং উচ্চপদস্থ তিব্বতী মন্ত্রীদের ক্ষমতার ওপর রাশ টানার জন্য আম্বানদের নির্দেশ দেন। ১৭৫৭ খ্রিষ্টাব্দে রোল-পা'ই-র্দো-র্জে পুনরায় লাসা যাত্রা করে সম্রাটের হয়ে বিভিন্ন রাজনৈতিক কর্মকাণ্ডে যুক্ত হন এবং মধ্য এশিয়ার বিভিন্ন রাজ্যের রাজনৈতিক পরিস্থিতি সম্পর্কে তাঁকে অবহিত করেন। তিনি অষ্টম দলাই লামাকে চিহ্নিতকরণেও মুখ্য ভূমিকা পালন করেন।


title: রোল-পা'ই-র্দো-র্জে (চাংক্যা)

text: পঞ্চম পাঞ্চেন লামা, সপ্তম দলাই লামা, ষষ্ঠ পাঞ্চেন লামা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি বিখ্যাত লামারা রোল-পা'ই-র্দো-র্জের উল্লেখযোগ্য শিক্ষক ছিলেন। ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান (), দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () প্রভৃতি অবতারী বৌদ্ধ লামারা তাঁর উল্লেখযোগ্য শিষ্য ছিলেন।


title: রোল-পা'ই-র্দো-র্জে (চাংক্যা)

text: রোল-পা'ই-র্দো-র্জে চীনা, মাঞ্চু, তিব্বতী, মঙ্গোল প্রভৃতি ভাষায় অভিধান রচনায় গুরুত্বপূর্ণ ভূমিকা পালন করেন। তিনি মাঞ্চু ভাষায় ১০৮ খণ্ডে ব্কা'-গ্যুর এবং মঙ্গোল ভাষায় ২২৪ খণ্ডে ব্স্তান-'গ্যুর গ্রন্থসঙ্কলন দুটি অনুবাদ করানোর ব্যবস্থা করেন। গ্রুব-পা'ই-ম্থা'-র্নাম-পার-ব্ঝাগ-পা'ই-থুব-ব্স্তান-ল্হুন-পো'ই-ম্দ্জেস-র্গ্যান () নামক গ্রন্থটি তাঁর সর্বাপেক্ষা উল্লেখযোগ্য রচনা। তিনি বেজিং শহরে মঙ্গোল, মাঞ্চু ও চীনা বৌদ্ধ ভিক্ষুদের জন্য ইয়োংহেগোং বৌদ্ধবিহার প্রতিষ্ঠা করেন।


title: দাম-ছোস-র্গ্যা-ম্ত্শো

text: দাম-ছোস-র্গ্যা-ম্ত্শো () (মৃত্যু-১৬৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম সুম-পা-ম্খান-পো উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রথম এবং চতুর্থ প্রধান ছিলেন।


title: দাম-ছোস-র্গ্যা-ম্ত্শো

text: দাম-ছোস-র্গ্যা-ম্ত্শো তিব্বতের আমদো অঞ্চলের সুম-পা () নামক শহরে জন্মগ্রহণ করেন। তাঁর পিতার নাম ছিল দোন-গ্রুব ()। তিনি ব্ক্রা-শিস-ল্হুন-পো বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। এই সময় ব্যাম্স-পা-ল্হুন-গ্রুব () নামক এক বৌদ্ধ পণ্ডিত তাঁর অন্যতম শিক্ষক ছিলেন। এরপর তিনি গ্যুমে তন্ত্র মহাবিদ্যালয়ে তন্ত্র পঠন পাঠন সমাপ্ত করে চামদো অঞ্চলে ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামার নিকট হতে শিক্ষালাভ করেন। এরপর তিনি তাঁর জন্মস্থানে ফিরে এসে দোন-য়োদ-ছোস-ক্যি-র্গ্যা-ম্ত্শো () নামক এক ভিক্ষুকে ১৬০৪ খ্রিষ্টাব্দে দ্গোন-লুং-ব্যাম্স-পা-গ্লিং বৌদ্ধবিহার প্রতিষ্ঠা করতে সহায়তা করেন। ১৬০৯ খ্রিষ্টাব্দে তিনি এই বিহারের প্রথম প্রধানের দায়িত্ব গ্রহণ করেন এবং তিন বছএ এই পদে থাকেন। এই সময় তিনি বিহারে মেধাবী ভিক্ষুদের জন্য বৃত্তি ও বাসস্থানের ব্যবস্থা করেন। গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা এবং 'দান-মা-ত্শুল-খ্রিম্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের অষ্টম প্রধান তাঁর অন্যতম উল্লেখযোগ্য শিষ্য ছিলেন। ১৬২১ খ্রিষ্টাব্দে তিনি এই বিহারের চতুর্থ প্রধান হিসেবে পুনরায় দায়িত্ব লাভ করেন এবং এই পদে তিনি সাত বছর থাকেন। ১৬২৭ খ্রিষ্টাব্দে তিনি ব্যাং-ছুব-গ্লিং () নামক একটি দুর্গম আশ্রমে যাত্রা করে জীবনের শেষ পঁচিশ বছর সাধনা করে কাটান।


title: সুম-পা-ম্খান-পো

text: সুম-পা-ম্খান-পো () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।


title: দেশি গাব

text: দেশি গাব এক প্রকার সপুষ্পক উদ্ভিদের ফল। দেশি গাব গাছের বৈজ্ঞানিক নাম ডায়োস্পিরিস মালবারিক, যা ইবেনেসিই পরিবারভুক্ত। একে ইংরেজিতে Gaub, Indian persimmon, Malabar ebony, Black-and-white Ebony বা Pale Moon Ebony নামে ডাকা হয়। সংস্কৃত ভাষায় এর নাম 'তিন্দুকা', হিন্দি ভাষায় 'গাব' এবং তামিল ভাষায় 'তুম্বিকা'। দেশি গাবের আদি নিবাস দক্ষিণ ও দক্ষিণ-পূর্ব এশিয়া।


title: দেশি গাব

text:
দেশি গাব গাছ বহুববর্ষজীবি। এটি খুবই ধীরে ধীরে বাড়ে। সর্বোচ্চ ৩৫ মিটার পর্যন্ত লম্বা হতে পারে। এর কান্ড কালচে, যার ব্যাস ৭০ সে.মি. পর্যন্ত হতে পারে। এই গাছে পোকা ধরে না। থাইল্যান্ডের আং থং প্রদেশে একে প্রাদেশিক বৃক্ষের মর্যাদা দেয়া হয়েছে।
বিলাতি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।


title: দেশি গাব

text: দেশি গাব গোলাকার। এটি খেতে হালকা মিষ্টি ও কষযুক্ত। কাচা ফল সবুজ এবং পাকলে হলুদ হয়ে যায়। পাকা ফলের ভেতরটা আঠালো ও চটচটে।


title: দেশি গাব

text: এটি সাধারণতঃ খাওয়া হয়না, ভেষজ চিকিৎসায় এর ছাল ও কাঁচা ফলের কিছু ব্যবহার আছে। এই গাব হতে ট্যানিন জাতীয় আঠা প্রস্তুত করা হয় যা জালে, পশুর চামড়ায় এবং নৌকায় মাখানো হয়। ফলে সেগুলো টেকসই হয়, পানিতে সহজে নষ্ট হয়না। দেশি গাবের প্রধান ব্যবহার এটাই। এছাড়া কাপড়ে কালো রঙ করতেও এটি ব্যবহৃত হয়।


title: অ্যাপল (দ্ব্যর্থতা নিরসন)

text: অ্যাপল বা অ্যাপলম্ আরও উল্লেখ করতে পারে:


title: নিরোশন ডিকওয়েলা

text: ডিকওয়েলা পাতাবেন্দিগে দিলন্থা নিরোশন ডিকওয়েলা (; জন্ম: ২৩ জুন, ১৯৯৩) ক্যান্ডিতে জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে তিনি মূলতঃ উইকেট-রক্ষক। পাশাপাশি বামহাতে ব্যাটিংয়ে পারদর্শী নিরোশন ডিকওয়েলা। ২০১৪ সালে সফরকারী দক্ষিণ আফ্রিকা ক্রিকেট দলের বিপক্ষে তার টেস্ট ক্রিকেটে অভিষেক ঘটে।


title: নিরোশন ডিকওয়েলা

text: ২৪ জুলাই, ২০১৪ তারিখে কলম্বোর সিংহলীজ স্পোর্টস ক্লাব গ্রাউন্ডে অনুষ্ঠিত ২য় টেস্টে মাত্র ২১ বছর ২৬৩ দিন বয়সে নিরোশন ডিকওয়েলা'র টেস্ট অভিষেক ঘটে দক্ষিণ আফ্রিকার বিপক্ষে। এরফলে তিনি শ্রীলঙ্কার তৃতীয় সর্বকনিষ্ঠ উইকেট-কিপারের মর্যাদা পান। অশঙ্কা গুরুসিনহা ১৯ বছর ৫২ দিন বয়স নিয়ে শ্রীলঙ্কার সর্বকনিষ্ঠ উইকেট-কিপার হিসেবে ১৯৮৫ সালে পাকিস্তানের বিপক্ষে অভিষিক্ত হয়েছিলেন। ঐ টেস্টের ১ম ইনিংসে তিনি তার প্রথম অর্ধ-শতক রান সংগ্রহ করেন। কিন্তু অভিষিক্ত উইকেট-রক্ষক হিসেবে দ্বিতীয় টেস্টের তৃতীয় দিনে অখেলোয়াড়ীসুলভ ক্যাচের আবেদন জানালে আইসিসি’র ম্যাচ রেফারি জেফ ক্রো তার ম্যাচ ফি’র ১০% জরিমানা করেন ও আনুষ্ঠানিকভাবে সতর্ক করে দেন।


title: নিরোশন ডিকওয়েলা

text: ১৬ নভেম্বর, ২০১৪ তারিখে স্বাগতিক ভারতের বিপক্ষে একদিনের আন্তর্জাতিকে অভিষেক হয় তার। পরবর্তীতে ৯ ফেব্রুয়ারি, ২০১৬ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।


title: নিরোশন ডিকওয়েলা

text: ২০১৬ সালের আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলের মূল তালিকায় তাকে অন্তর্ভূক্ত করা হয়েছিল। কিন্তু, ভারত সফরসহ ২০১৬ সালের এশিয়া কাপে দূর্বল ক্রীড়াশৈলী প্রদর্শনের কারণে শেষ মূহূর্তে তাকে বাদ দেয়া হয়।


title: ফরেস্ট গাম্প (দ্ব্যর্থতা নিরসন)

text: ফরেস্ট গাম্প ১৯৯৪ সালের রবার্ট জেমেকিস পরিচালিত চলচ্চিত্র।


title: ফরেস্ট গাম্প (দ্ব্যর্থতা নিরসন)

text: ফরেস্ট গাম্প এছাড়াও উল্লেখ করতে পারে:


title: দ্বি-শতবার্ষিকী উদযাপন খেলা

text:
দ্বি-শতবার্ষিকী উদযাপন খেলা ৫০ ওভারের একটি প্রদর্শনী ক্রিকেট খেলা। লন্ডনে অবস্থিত লর্ড’স ক্রিকেট গ্রাউন্ডের দুইশত বছর উদযাপন উপলক্ষে খেলাটি ৫ জুলাই, ২০১৪ তারিখে অনুষ্ঠিত হয়। খেলায় ক্রিকেট বিশ্বের সর্বাপেক্ষা গুরুত্বপূর্ণ ক্রিকেট ক্লাব হিসেবে পরিচিত মেরিলেবোন ক্রিকেট ক্লাব ও বহিঃবিশ্ব একাদশ অংশগ্রহণ করে। আন্তর্জাতিক ক্রিকেট কর্মকর্তাগণ লর্ডসকে ‘ক্রিকেটের প্রধান আবাসভূমি’ নামে অভিহিত করে থাকেন। অ্যারন ফিঞ্চের অপরাজিত ১৮১* রানের কল্যাণে এমসিসি দল এ খেলায় জয়লাভ করে।
বহিঃবিশ্ব দলের শেন ওয়ার্ন টসে জয়ী হয়ে ব্যাটিংয়ের সিদ্ধান্ত নেন। অ্যাডাম গিলক্রিস্ট ও বীরেন্দ্র শেওয়াগ দলের দ্রুত সূচনা করেন। এমসিসি’র বোলার ও পাকিস্তানের তারকা খেলোয়াড় উমর গুল ডান হাঁটুতে আঘাত পাওয়ায় তিনি মাত্র দুই ওভার বোলিং করে মাঠ ত্যাগ করেন। ফলে পাকিস্তানের স্পিনার সাঈদ আজমল পাওয়ারপ্লেতে বোলিংয়ে নেমে খুব দ্রুত গিলক্রিস্ট, কেভিন পিটারসেন, তামিম ইকবাল ও শহীদ আফ্রিদি’র উইকেট নেন। তারপর যুবরাজ সিং ও পল কলিংউড শতাধিক রানের জুটি গড়েন। যুবরাজ সিংয়ের সেঞ্চুরির উপর ভর করে বহিঃবিশ্ব দলের সর্বমোট সংগ্রহ দাঁড়ায় ২৯৩। ব্রেট লি’র বলে শেন ওয়ার্নের হাত ভেঙ্গে যায়। তার পরিবর্তে দক্ষিণ আফ্রিকান অল-রাউন্ডার শন পোলক ফিল্ডিংয়ে নামেন।


title: দ্বি-শতবার্ষিকী উদযাপন খেলা

text: এমসিসি’র পক্ষে শচীন তেন্ডুলকর ও অ্যারন ফিঞ্চ উভয়েই দূর্দান্ত সূচনা করেন। কলিংউড ব্রায়ান লারা ও রাহুল দ্রাবিড়কে এবং শ্রীলঙ্কান বোলার মুত্তিয়া মুরালিধরন শচীন তেন্ডুলকরকে আউট করেন। এরপর অ্যারন ফিঞ্চ শিবনারায়ণ চন্দরপলকে নিয়ে জয়ের লক্ষ্যে অগ্রসর হন। ফিঞ্চ অপরাজিত ১৮১ রানের দায়িত্বশীল ইনিংস খেলেন।


title: দ্বি-শতবার্ষিকী উদযাপন খেলা

text: ধারাভাষ্য চলাকালীন সময়ে ইংল্যান্ডের ক্রিকেটার অ্যান্ড্রু স্ট্রস কেভিন পিটারসনকে ‘এ কান্ট’ বলেন। স্ট্রসের মতে তা সম্প্রচারের বাইরে ছিল। কিন্তু স্কাই স্পোর্টসে তার মন্তব্য শোনা না গেলেও বহিঃবিশ্বের দর্শকদের সামনে তা ঠিকই চলে আসে। পরবর্তীতে স্ট্রস বলেন যে, ‘আমি নিঃশর্তভাবে ক্ষমাপ্রার্থী, বিশেষ করে কেভিন পিটারসনের কাছে। আমি অনুতপ্ত ও আন্তরিকভাবে দুঃখিত।’


title: কেও

text: কেও বা কেওমূল এক ধরনের সপুষ্পক উদ্ভিদ। এর (বৈজ্ঞানিক নাম "Cheilocostus speciosus" বা "Costus speciosus") ইংরেজিতে এটি 'Crêpe ginger', 'Malay ginger' এবং 'White costus' নামে পরিচিত। "Costus" গণভুক্ত উদ্ভিদগুলোর মধ্যে এটিই সম্ভবতঃ সবচেয়ে বেশি চাষ করা হয়। এটি দক্ষিণ এশিয়া ও এর আশপাশের অঞ্চলের উদ্ভিদ। বাংলাদেশ, ভারত ও চীন থেকে শুরু করে ইন্দোনেশিয়া ও কুইন্সল্যান্ড পর্যন্ত এর আদি বিস্তৃতি। পরে এটি মরিশাস, ফিজি, হাওয়াই, কোস্টা রিকা এবং ওয়েস্ট ইন্ডিজ পর্যন্ত বিস্তার লাভ করেছে।


title: কেও

text: এটি আদা গাছের সমগোত্রীয়। রাইজোম বা কন্দ থেকে এর বংশবৃদ্ধি ঘটে; এছাড়া পাখির মাধ্যমেও এর বীজের বিস্তারণ ঘটে। এই গাছের ফল পাখির খাদ্য। ভারতে এটি ভেষজ উদ্ভিদরূপে চাষ করা হয়। অনেক দেশে এটি শৌখিন ফুল হিসেবে লাগানো হয়, আবার অনেক দেশে এটি রাক্ষুসে উদ্ভিদরূপে বদনাম কুড়িয়েছে।


title: কেও

text: পথের পাশে নিচু জমিতে, খাল ও নদীর ধারে, স্যাঁতস্যাঁতে জঙ্গলে এটি ভাল জন্মে। কেও গাছে বর্ষার পরে সেপ্টেম্বরে ফুল আসে, ডিসেম্বর পর্যন্ত থাকে। লাল পুষ্পমঞ্জরীর উপর সাদা ফুল হয়।


title: কেও

text: বাংলায় একে কেও, কেওমূল, কেউ, কেমুক, বন্দুই, কুস্তা ইত্যাদি নামে ডাকা হয়। হিন্দিতে 'কেওকন্দ', সিংহলিতে 'থেবু', গুজরাটিতে 'পাকারমূলা', মারাঠিতে 'পুশকারমূলা', অসমীয়াতে 'জম লাখুটি', তামিল ভাষায় 'কোস্টাম', কানাড়া ভাষায় 'কোস্টা' এবং তেলেগু ভাষায় 'কোস্টামু' নামে একে ডাকা হয়।


title: দেশ অনুযায়ী তালিকা

text: এটি দেশ অনুযায়ী তালিকার একটি ধারাবাহিক পাতা। এই তালিকা সাধারণত সার্বভৌম দেশসমূহের সাথে সম্পর্কিত বিষয়ের অন্তর্ভুক্ত হয়েছে; তবে, সীমিত স্বীকৃতিপ্রাপ্ত রাষ্ট্রসমূহের নাথে সম্পর্কিত বিষয়ও রয়েছে।


title: মোশাররফ হোসেন (মুক্তিযোদ্ধা)

text: মোশাররফ হোসেন ১৯৩৫ সালে ঢাকায় জন্মগ্রহণকারী একজন মুক্তিযোদ্ধা। তিনি ১৯৭৩ সালে আওয়ামী লীগের সাংসদ নির্বাচিত হন। মুজিবনগর সরকারের স্বাস্থ্য পরিচালক ছিলেন ও মুক্তিযোদ্ধা সংগঠক ছিলেন। মিরপুরকে পাকিস্তানি কাছ থেকে মুক্ত করতে ভূমিকা রাখেন। ১৯৭০ সালে নির্বাচনে গোলাম আজমকে হারিয়ে মিরপুরের এমপি হন। মিরপুর, তেজগাঁও ও মোহাম্মদপুরের প্রথম সাংসদ তিনি। তাঁর নামে মিরপুরের ‘ড. মোশাররফ হোসেন রোড’ নামকরণ হয়েছে। ২০১৩ সালে তাঁর অবদানের স্বাধীনতা পুরস্কার পান। ২০১৪ সালের ২৭ জুলাই অ্যাপোলো হাসপাতালে মারা যান।


title: শতাব্দীর তালিকা

text: নিচে তালিকাভুক্ত পৃষ্ঠাসমূহ নির্দিষ্ট শতাব্দী এবং সহস্রাব্দের প্রবণতা এবং ঘটনা সম্পর্কিত তথ্য ধারণ করে।


title: ঘাসফুল

text: ঘাসফুল একধরনের শৌখিন ফুলের গাছ, যা বাগানের শোভাবর্ধনে ব্যবহৃত হয়। এটি 'Zephyranthes' গণভুক্ত এবং 'Amaryllidaceae' পরিবারভুক্ত। এর নানান রঙের বহু প্রজাতি ও শঙ্কর রয়েছে। ঘাসফুল গণভুক্ত বিভিন্ন প্রজাতির জন্য বিভিন্ন ইংরেজি নাম রয়েছে, যেমন- 'Fairy lily', 'Rainflower', 'Zephyr lily', 'Magic lily', 'Atamasco lily', 'Rain lily' ইত্যাদি।


title: ঘাসফুল

text: Zephyranthes (ঘাসফুল) গণভুক্ত প্রজাতিগুলোর একটি তালিকা এখানে দেয়া হলো, যা সংগৃহীত হয়েছে "World Checklist of Selected Plant Families" নামের বই থেকে।


title: হার্বার্ট গোল্ডস্টেইন

text:
হার্বার্ট গোল্ডস্টেইন একজন মার্কিন পদার্থবিজ্ঞানী এবং আদর্শ গ্র্যাজুয়েট পাঠ্যবই "Classical Mechanics" এর রচয়িতা।
তিনি সিটি কলেজ অব নিউ ইয়র্ক থেকে ১৯৪০ সালে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৪৩ সালে পিএইচডি ডিগ্রি অর্জন করেন। ১৯৪২ থেকে ১৯৪৬ সাল পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কর্মরত ছিলেন। ১৯৪৬ থেকে ১৯৪৯ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞান বিভাগের ইন্সট্রাক্টর ছিলেন। ১৯৫২ থেকে ১৯৫৩ সাল পর্যন্ত ব্র্যান্ডেইজ বিশ্ববিদ্যালয় এ পদার্থবিজ্ঞান বিভাগে ভিজিটিং সহযোগী অধ্যাপক হিসেবে কর্মরত ছিলেন।


title: য়ে-শেস-দ্পাল-'ব্যোর

text: য়ে-শেস-দ্পাল-'ব্যোর () (১৭০৪-১৭৮৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় সুম-পা-ম্খান-পো উপাধিধারী বৌদ্ধ লামা ছিলেন।


title: য়ে-শেস-দ্পাল-'ব্যোর

text: য়ে-শেস-দ্পাল-'ব্যোর ১৭০৪ খ্রিষ্টাব্দে তিব্বতের আমদো অঞ্চলের থো-লি () নামক স্থানে জন্মগ্রহণ করেন। তাঁর পিতার নাম ছিল র্দো-র্জে-ব্ক্রা-শিস () এবং মাতা ব্ক্রা-শিস-ম্ত্শো () জাতিতে মঙ্গোল ছিলেন। তিনি তাঁর পিতা মাতার সাত সন্তানের মধ্যে চতুর্থ ছিলেন। চার বছর বয়সে তিনি সোগ-পো-ছে-হোর-দ্গে-স্লোং () নামক এক মঙ্গোল বৌদ্ধ ভিক্ষুর নিকট শিক্ষালাভ শুরু করেন। ১৭১০ খ্রিষ্টাব্দে ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে ব্লো-ব্জাং-ব্স্তান-পা'ই-র্গ্যাল-ম্ত্শান () নামক দ্বিতীয় সুম-পা-ম্খান-পো উপাধিধারী লামার পুনর্জন্ম রূপে চিহ্নিত করেন। ১৭১২ খ্রিষ্টাব্দে চতুর্থ দলাই লামার উপদেশ মতো তাঁকে দ্গোন-লুং-ব্যাম্স-পা-গ্লিং বৌদ্ধবিহারে () নিয়ে যাওয়া হয়, যেখানে ঙ্গাগ-দ্বাং-ব্স্তান-'দ্জিন () এবং ব্লো-গ্রোস-র্গ্যা-ম্ত্শো () নামক দুই ভিক্ষু তাঁকে বিনয়, অভিধর্ম ও প্রজ্ঞাপারমিতা সম্বন্ধে শিক্ষাপ্রদান করেন। ১৭১৬ খ্রিষ্টাব্দে তিনি ঙ্গাগ-দ্বাং-থুব-বস্তান-ব্স্তান-ফ্যুগ () নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। এই সময় তিনি দ্পা'-রিন-ঙ্গাগ-দ্বাং-বক্রা-শিস () নামক এক ভিক্ষুর নিকট তন্ত্র শিক্ষালাভ করে মধ্য তিব্বত যাত্রা করেন। ১৭২৩ খ্রিষ্টাব্দে ব্ক্রা-শিস-ল্হুন-পো বৌদ্ধবিহারে পঞ্চম পাঞ্চেন লামা তাঁকে ভিক্ষুর শপথ প্রদান করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'জাম-দ্ব্যাংস-র্গ্যা-ম্ত্শো () এবং ঙ্গাগ-দ্বাং-নাম-ম্খা' () ন্মক লামাদের নিকট শিক্ষালাভ করেন। এরপর তিনি তিব্বতের বিভিন্ন বৌদ্ধবিহারে বহু বিখ্যাত পণ্ডিতের নিকট শিক্ষালাভ করেন। তিনি স্মোন-লাম-ল্হুন-গ্রুব () নামক লামার নিকট সংস্কৃত ধ্বনিতত্ত্ব, স্কু-'বুম-ব্সোদ-নাম্স-র্গ্যা-ম্ত্শো () নামক লামার নিকট সংস্কৃত ব্যাকরণ, পা-ত্শা-গ্রাগ্স-পা-ল্হুন-গ্রুব () নামক লামার নিকট উর্দু লিপি এবং থাংকা চিত্রকলা, সোগ-পো-ঙ্গাগ-দ্বাং-র্গ্যা-ম্ত্শো () নামক লামার নিকট জ্যোতির্বিদ্যা ও জ্যোতিষশাস্ত্র সম্বন্ধে শিক্ষালাভ করেন। তাঁর অসাধারণ পাণফিত্যের জন্য তিনি সুম্পা পণ্ডিত নাম পরিচিত ছিলেন।


title: য়ে-শেস-দ্পাল-'ব্যোর

text: য়ে-শেস-দ্পাল-'ব্যোর দুই বছর ধরে 'ব্রাস-য়ুল-স্ক্যিদ-ত্শাল () বৌদ্ধবিহারের প্রধানের দায়িত্ব পালন করেন। এরপর তিনি দ্গোন-লুং-ব্যাম্স-পা-গ্লিং বৌদ্ধবিহারে বসবাস শুরু করেন। তিনি দ্গা'-লদান-ছোস-র্দ্জোং () নামক একটি বৌদ্ধ আশ্রম স্থাপন করেন। ১৭৩৬ খ্রিষ্টাব্দে তিনি চিং সম্রাট চিয়ানলোংয়ের আমন্ত্রণে বেজিং যাত্রা করেন। সম্রাট তাঁকে ম্ত্শো-ব্দুন () বৌদ্ধবিহারের প্রধান বানিয়ে দেন, কিন্তু শারীরিক অসুস্থতার কারোনে তিনি তিব্বত ফিরে আসেন। তিনি দ্গোন-লুং-ব্যাম্স-পা-গ্লিং বৌদ্ধবিহারে ফিরে এসে বিহারের সুম-পা'ই-জিন-য়োন-ল্হা-খাং (), স্রিদ-গ্নোন-'বুম-পা-ছেন-পো () এবং দ্মার-ত্শাং-ল্হা-খাং () প্রভৃতি মন্দিরগুলির ব্যাপক সংস্কার সাধন শুরু করেন এবং একটি বিশালাকার মৈত্রেয় মূর্তি নির্মাণ করান। তিনি দ্পা'-রি-ব্ক্রা-শিস-ছোস-লিং () এবং সার-লুং () বৌদ্ধবিহারের প্রধানের দায়িত্ব পালন করেন। ১৭৪২ খ্রিষ্টাব্দে তিনি পুনরায় চীন যাত্রা করেন কিন্তু শারীরিক অসুস্থতার কারণে অল্পদিনের মধ্যে তিব্বত ফিরে আসেন। এরপর তিনি পো-শোগ-থু () বৌদ্ধবিহারে তিনি একটি নতুন মন্দির স্থাপন করেন এবং ত্সোং-খা-পা-ব্লো-ব্জাং-গ্রাগ্স-পার একটি স্বর্ণখচিত মূর্তি নির্মাণ করান। ১৭৪৬ খ্রিষ্টাব্দে তাঁকে দ্গোন-লুং-ব্যাম্স-পা-গ্লিং বৌদ্ধবিহারের প্রধান হিসেবে অধিষ্ঠিত করা হয়। এই সময় তিনি এই বিহারে রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামার পরামর্শ মতো সংস্কৃত ব্যাকরণ, তিব্বতী ব্যাকরণ, কাব্যশাস্ত্র, জ্যোতিষশাস্ত্র, জ্যোতির্বিদ্য, চিকিৎসাশাস্ত্র প্রভৃতি বিষয়ের পাঠ্যক্রম চালু করেন। তিনি এই সময় এক মাসের জন্য ব্শাদ-গ্রুব-দার-র্গ্যাস-গ্লিং () নামক বৌদ্ধবিহারের প্রধানের দায়িত্ব পালন করেন। ১৭৭১ খ্রিষ্টাব্দে তিনি মঙ্গোলিয়া যাত্রা করেন ও সাত বছর সেখানে শিক্ষাদান করে তিব্বত ফিরে এলে দ্গোন-লুং-ব্যাম্স-পা-গ্লিং বৌদ্ধবিহারে তাঁকে পুনরায় প্রধান হিসেবে দায়িত্ব দেওয়া হয়।


title: য়ে-শেস-দ্পাল-'ব্যোর

text: য়ে-শেস-দ্পাল-'ব্যোর প্রমাণ, ভাস্কর্য, চিত্রকলা, চিকিৎসাশাস্ত্র, কাব্যশাস্ত্র, জ্যোতিষশাস্ত্র প্রভৃতি বিষয়ে বিভিন্ন গ্রন্থ রচনা করেন। ১৭৪৭ খ্রিষ্টাব্দে তিনি ভারত, তিব্বত ও মঙ্গোলিয়ায় বৌদ্ধধর্মের ইতিহাসের ওপর তাঁর বিখ্যাত দ্পাগ-ব্সাম-ল্জোন-ব্জাং () নামক একটি গ্রন্থ রচনা করেন। তিনি আমদো অঞ্চলের ইতিহাসের ওপর ম্ত্শো-স্ঙ্গোন-গ্যি-লো-র্গ্যুস () নামক একটি গ্রন্থ রচনা করেন।


title: থু'উ-ব্ক্বান

text: থু'উ-ব্ক্বান () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।


title: ফিলিয়া

text: ফিলিয়া হল ভালোবাসা বিষয়ক প্রাচীন চারটি গ্রীক শব্দের মাঝে অন্যতম, যাকে "ভাতৃসুলভ ভালোবাসা" অর্থে অনুবাদ করা হয়| ফিলিয়া, স্টর্জ, এগেপ ও ইরোস নামক এই চারটি ধারণা এ্যারিস্টটলীয় নিকোম্যাচিয়ান রীতিনীতির অন্তর্ভুক্ত, যাদেরকে অনুবাদ করার সময় সাধারণভাবে একত্রে "স্নেহের সম্পর্ক" বা বন্ধুত্ব হিসেবে লিখা হয়|


title: ফিলিয়া

text: অ্যারিস্টটল তার গ্রন্থ সংকলনের অষ্টম এবং নবম খন্ডে ফিলিয়ার উদাহরণ হিসেবে যে সকল সম্পর্ক দেখিয়েছেন তা হল, নবীন প্রেমিক, আজীবন বন্ধু, পাশাপাশি শহর, রাজনৈতিক ও ব্যবসায়িক চুক্তি, পিতামাতা ও সন্তান, নাবিক ও সৈনিক সহকর্মী, একই ধর্মের অনুসারী, একই সম্প্রদায়ের সদস্য এবং একজন মুচি ও তার খদ্দের|


title: বিভিন্ন ধর্মে সমকামিতা

text:
প্রাচীনকাল থেকেই বিভিন্ন ধর্মে মানবীয় নৈতিকতার বিচারে সমকামিতা একটি বিশেষ স্থান দখল করে আছে| বিশ্বের অধিকাংশ ধর্মেই সমকামিতাকে যৌনবিকৃতি হিসেবে নেতিবাচকভাবে চিহ্নিত করা হয়েছে| তবে বেশ কিছু ধর্মে বিপরীতকামিতার মত সমকামিতাকেও স্বাভাবিক বা দ্ব্যর্থক এবং উপরন্তুভাবে প্রাচীন পান্ডুলিপিতে এবং সাম্প্রতিককালের সংষ্কারবাদী আন্দোলনের মাধ্যমে কিছু ধর্মে ইতিবাচকভাবেও একে উল্লেখ করা হয়েছে| তবে সাম্প্রতিককালের দশকগুলোতে বিভিন্ন ধর্মীয় সম্প্রদায় থেকে রক্ষণশীল সমকামিতা-বিরোধী আন্দোলন এবং সংষ্কারবাদী সমকামিতা-সমর্থন উভয় প্রকার আন্দোলন লক্ষ করা গেছে|
ইব্রাহিমীয় ধর্মের সকল শাখাতেই সমকামিতাকে একটি শাস্তিযোগ্য অপরাধ হিসেবে ঘোষণা করা হয়েছে| এর প্রধান তিনটি শাখার প্রধান ধর্মগ্রন্থসমূহে এবং ধর্মীয় পান্ডুলিপিগুলোতে লট বা লূত নামক প্রাচীন নবীর সম্প্রদায়ের সমকামী আচরণের নিন্দা করা হয়েছে এবং উক্ত সম্প্রদায়কে ঐশী বিপর্যয়ের মাধ্যমে ধ্বংস করার ইতিহাস বর্ননার মাধ্যমে স্বীয় অনুসারীদেরকে সতর্ক করা হয়েছে|


title: বিভিন্ন ধর্মে সমকামিতা

text: ইসলামে সমলিঙ্গীয় যৌনতা নিষিদ্ধ| কুরআন ও হাদীসে পূর্ববর্তী ইব্রাহিমীয় ধর্মের মতই কওমে লুতের সমকামিতা ও পুংমৈথুনের ইতিহাস বর্ণিত হয়েছে যেখানে সমকামিতা ত্যাগ না করার চূড়ান্ত পরিণতিতে শাস্তি হিসেবে ঐশী বিপর্যয়ের মাধ্যমে তাদের ধ্বংস হওয়ার কথাও উঠে এসেছে| এছাড়া হাদীসে সডোমি অর্থাৎ পুংমৈথুনকারী বা পুংপায়ুকামী ও সমকামী ব্যক্তিদেরকে হত্যা করার নির্দেশ এসেছে| তবে সমকামিতা নিষিদ্ধ হলেও ইসলামে অযৌন সমলিঙ্গীয় আবেগ বা ভাতৃসুলভ ভালবাকে নিষিদ্ধ করেনি,বরং একে ইসলামী নৈতিকতার একটি অংশ হিসেবে ইসলামী সম্পর্কের সকল স্তরেই লক্ষনীয়ভাবে উৎসাহিত করা হয়েছে। ঐতিহ্যবাহী ইসলামী সাহিত্যিকগণও সতীত্ব বজায় রেখে এরুপ ভাতৃসুলভ সম্পর্ককে তাদের উপন্যাস ও রচনার গুরুত্বপূর্ণ উপজীব্য হিসেবে ব্যবহার করেছেন।


title: বিভিন্ন ধর্মে সমকামিতা

text: হিন্দু ধর্মের পৌরাণিক ইতিহাসে কামক্রিয়ার অস্বাভাবিকতার উপস্থিতি প্রচ্ছন্নভাবে দেখা গেলেও তা কোনোমতেই সমকামীতাকে সমর্থন করে না। কারণ হিন্দু ধর্মে পুরাণগুলি তিনভাগে বিভক্ত - সাত্বিক, রাজসিক ও তামসিক। তামসিক পুরাণগুলিতে সাধারণত কামকে (যৌনতাকে) সৃষ্টিরহস্যের এক অভুতপুর্ব নিদর্শন হিসেবে উপস্থাপন করা হয়েছ। আসলে বিজ্ঞানীরা এসব পুরাণাদির তথ্যকে বিশ্লেষণ করে বিজ্ঞানের অভাবনীয় উৎকর্ষ সাধন করতে পারে। যেমন, মহাভারতে মাতা কুন্তীর কর্নকে জন্মদানের ঘটনাটি কেবল বর্তমান যুগের টেস্টটিউব বেবীর জন্মদানের বৈজ্ঞানিক নিদর্শনকে প্রতীকায়িত করছে। অনুরুপে, পৌরাণিক দেবতা বিষ্ণু ও মহাদেব শিবের হরিহর রুপে মিলনটি আসলে বৈজ্ঞানিক সেই নিদর্শনকে প্রতীকায়িক করছে - যা বর্তমানে বিজ্ঞানের অবদানে অপারেশনের মাধ্যমে পুরুষ থেকে নারী, কিংবা নারী থেকে পুরুষে রুপান্তরিত হওয়া যায় - চিকিৎসাবিজ্ঞানের এই অত্যাচর্য দিকটিকে ইংগিত করছে | পৌরাণিক সব চরিত্র আসলে কোনো না কোনো ভাবে বৈজ্ঞানিক কোনো গুঢ় অর্থ বহন করে - কোনো অবস্থাতেই তা সমকামিতাকে সমর্থন করে না। মনুসংহিতার অষ্টম অধ্যায়ের ৩৬৯ এবং ৩৭০ নম্বর শ্লোকে দুজন নারীর মধ্যে সমকামিতা সংঘটিত হলে কি শাস্তি হবে তার উল্লেখ আছে - এভাবে:


title: বিভিন্ন ধর্মে সমকামিতা

text: " যদি দুই কুমারীর মধ্যে সমকামিতার সম্পর্ক স্থাপিত হয়, তাহলে তাদের শাস্তি হলো দুইশত মূদ্রা জরিমানা এবং দশটি বেত্রাঘাত" - (মনুসংহিতা অধ্যায় ৮, শ্লোক ৩৬৯)


title: বিভিন্ন ধর্মে সমকামিতা

text: " যদি কোন বয়স্কা নারী অপেক্ষাকৃত কম বয়সী নারীর (কুমারীর)সঙ্গে দৈহিক সম্পর্ক স্থাপন করে,তাহলে বয়স্কা নারীর মস্তক মুণ্ডন করে দুটি আঙ্গুল কেটে গাধার পিঠে চড়িয়ে ঘোরানো হবে।" -  (মনুসংহিতা অধ্যায় ৮, শ্লোক ৩৭০)।


title: বিভিন্ন ধর্মে সমকামিতা

text: "দু’জন পুরুষ অপ্রকৃতিক কার্যে প্রবৃত্ত হলে তাদেরকে জাতিচ্যুত করা হবে এবং জামা পরে তাকে জলে ডুব দিতে হবে (মনুসংহিতা অধ্যায় ১১, শ্লোক ১৭৫)।


title: বিভিন্ন ধর্মে সমকামিতা

text: কাজেই সনাতন হিন্দু ধর্ম কোনো অবস্থাতেই সমকামীতাকে সমর্থন করে না, যদিও পৌরাণিক কিছু কাহিনী প্রতীকায়িত ভাবে উপস্থাপিত হয়েছে বলে যে কেউ মনে করতে পারে যে, সনাতন হিন্দু ধর্ম সমকামীতাকে সমর্থন করে। যা সম্পুর্ণ ভুল। কারণ সমর্থন করা হলে, সনাতন বৈদিক শাস্ত্রে সমকামিতার বিরুদ্ধে শাস্তির বিধান থাকতো না।


title: জুন জন সাকুরাই

text:
জুন জন সাকুরাই একজন জাপানি-মার্কিন পদার্থবিজ্ঞানী।
তিনি জনপ্রিয় গ্র্যাজুয়েট পাঠ্যবই "Modern Quantum Mechanics" (১৯৮৫-মরণোত্তর) and অন্যান্য পাঠ্যবই "Invariance Principles and Elementary Particles" (১৯৬৪) and "Advanced Quantum Mechanics" (১৯৬৭) এর রচয়িতা।


title: জুন জন সাকুরাই

text: সাকুরাই ১৯৩৩ সালের ৩১ জানুয়ারি টোকিওতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৫ সালে সুম্মা কাম লডসহ স্নাতক হন। তিনি কর্নেল ইউনিভার্সিটি থেকে ১৯৫৮ সালে পিএইচডি ডিগ্রি অর্জন করেন। তিনি ইন্সটিটিউট ফর অ্যাডভান্সড স্টাডিতে এক বছর ডক্টরেটোত্তর গবেষণা করেন। তিনি ১৯৫৯ সালে শিকাগো বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৬৪ সালে অধ্যাপক পদে উন্নীত হন। তিনি ১৯৬৪ সালে আমেরিকান ফিজিক্যাল সোসাইটির ফেলো নির্বাচিত হন। তিনি ১৯৭০ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এর পদার্থবিজ্ঞান বিভাগে যোগদান করেন।


title: জোসেফ পোলচিনস্কি

text: জোসেফ পোলচিনস্কি (১৬ মে, ১৯৫৪ - ২ ফেব্রুয়ারি, ২০১৮) ছিলেন একজন মার্কিন তাত্ত্বিক পদার্থবিজ্ঞানী।


title: জোসেফ পোলচিনস্কি

text: পোলচিনস্কি ১৯৫৪ সালের ১৬ মে নিউ ইয়র্কের হোয়াইট প্লেইনসে জন্মগ্রহণ করেন। তিনি ১৯৭৫ সালে ক্যালিফোর্নিয়া ইন্সটিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। তিনি ১৯৮০ সালে ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। তিনি ১৯৮০ থেকে ১৯৮২ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরী এ এবং ১৯৮২ থেকে ১৯৮৪ সাল পর্যন্ত হার্ভার্ড বিশ্ববিদ্যালয় এ রিসার্চ অ্যাসোসিয়েট হিসেবে কাজ করেন। তিনি ১৯৮৪ সালে ইউনিভার্সিটি অব টেক্সাস অ্যাট অস্টিন এ পদার্থবিজ্ঞানের সহকারী অধ্যাপক হিসেবে যোগদান করেন। তিনি ১৯৮৭ সালে সহযোগী অধ্যাপক এবং ১৯৯০ সালে অধ্যাপক পদে উন্নীত হন। তিনি ১৯৯২ সাল থেকে ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞানের অধ্যাপক হিসেবে কর্মরত। তিনি ১৯৯৭ সালে আমেরিকান ফিজিক্যাল সোসাইটির ফেলো, ২০০২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো এবং ২০০৫ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন।


title: বিপরীতকামিতা

text: বিপরীতকামিতা (বিষমকামিতা নামেও পরিচিত) () বলতে বিপরীত লিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে বিপরীতকামিতা বলতে বোঝায় মূলত বিপরীতলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"


title: বিপরীতকামিতা

text: উভকামিতা ও সমকামিতার সাথে বিপরীতকামিতা বিপরীতকামী-সমকামী অনবচ্ছেদের অন্তর্গত যৌন অভিমুখীতার তিনটি প্রধান ভাগের অন্যতম বলে স্বীকৃত। পরিসংখ্যান অনুযায়ী বেশীরভাগ মানুষই নিজেদেকে বিপরীতকামী বলে পরিচয় দিয়ে থাকেন। এছাড়াও বহু সমাজবিজ্ঞানী মানব সমাজকে "বিপরীতকামিতা-স্বাভাবিক সমাজ" ("heteronormative society") বলে অভিহিত করেছেন।


title: বিপরীতকামিতা

text: বিপরীতকামিতা বা বিপরীতকামী শব্দটি সাধারণত মানব প্রজাতির ক্ষেত্রে ব্যবহার করা হলেও বাস্তবে এটি সকল স্তন্যপায়ী প্রাণীর মধ্যেই দেখা যায়। গঠনগত বা শব্দতত্ত্বীয়ভাবে বিপরীতকামিতা ও বিষমকামিতা শব্দদুটি বিপরীত(ভিন্ন) এবং বিষম(সমান নয় এমন) শব্দ্দুটি থেকে এসেছে, যার সাথে কামিতা (যৌনতা) শব্দটি যুক্ত করে শব্দটি গঠিত হয়েছ।


title: বিপরীতকামিতা

text: বাংলা বিপরীতকামিতা ও বিষমকামিতা শব্দটির গঠন সংস্কৃত-সঞ্জাত। সংস্কৃত শব্দ বিপরীত ও বিষম-এর অন্যতম অর্থ অসমান অথবা ভিন্ন এবং কাম শব্দের অন্যতম অর্থ যৌন চাহিদা, রতিক্রিয়া তথা যৌন তৃপ্তি। অতঃপর এই দুই শব্দের সংযোগে উৎপন্ন বিপরীতকামিতা বা বিষমকামিতা শব্দ দ্বারা বিপরীত বা ভিন্ন বা উল্টো লিঙ্গের মানুষের (বা প্রাণীর ক্ষেত্রে অন্য প্রাণীর) প্রতি যৌন আকর্ষণকে বোঝায়।


title: বিপরীতকামিতা

text: বিপরীতকামিতার ইংরেজি শব্দ হেটারোসেক্সুয়ালিটি, যাতে "হেটারো-" অংশটি এসেছে গ্রিক শব্দ"έτερος" [হেটারোস] থেকে, যার অর্থ "অন্য গোত্র"বা "অন্য", জা বৈজ্ঞানিকভাবে ভিন্ন বা আলাদা অর্থে একটি উপসর্গরূপে ব্যবহৃত হয়; এবং ল্যাটিন শব্দ সেক্স থেকে (যা হল, বৈশিষ্ট্যমূলক যৌনতা বা যৌন পৃথকীকরণ)। ১৯৮২ সালে জীববিজ্ঞানী গুস্তভ জেগার এবং রিচার্ড ফ্রেইহার ভন ক্রাফট ইবিঙ্গের লেখা "সাইকোপ্যাথিয়া সেক্সুয়ালিস" গ্রন্থে হেটারোসক্সুয়াল নামক পরিভাষাটি সর্বপ্রথম প্রকাশিত হয়। ১৯২০ সালের প্রথম দিকে পরিভাষাটির ব্যবহার শুরু হয়, এবং ১৯৬০ সালের দিকে তা পরিচিত হয়ে উঠে। ১৯৩৩ সালে সংক্ষেপে হেটারো হিসেবে এর ব্যবহার শুরু হয়। বিশেষ্য শব্দ হিসেবে হেটারোসেক্সুয়ালিটি শব্দটি ১৯৯০ সালে গৃহীত হয়। ""হেটারোসেক্সুয়াল"" শব্দটি প্রথম মারিয়াম ওয়েবস্টার অভিধানে "বিপরীত লিঙ্গের প্রতি কোন ব্যক্তির অস্বাভাবিক যৌন আকর্ষণ" নামক মেডিক্যাল পরিভাষা হিসেবে অন্তর্ভুক্ত হয়; তবে, ১৯৩৪ সালে তাদের দ্বিতীয় সংস্করণে এটি "বিপরীত লিঙ্গের প্রতি কারো স্বাভাবিক যৌন আকর্ষণের প্রকাশ" হিসেবে সংজ্ঞায়িত করা হয়। বিপরীতকামী বোঝাতে নিম্নমার্জিতভাবে "স্ট্রেইট" শব্দটিও ব্যবহার করা হয়ে থাকে।


title: বিপরীতকামিতা

text: মানবজাতির সুচনাকালীন শিল্পকর্মের সময় থেকেই বিপরীতকামিতার প্রতীকীকরণ শুরু হয়, যার মধ্যে ছিল প্রথাগত প্রজননবিষয়ক বক্ররেখার নকশা প্রাগৈতিহাসিক চিত্রকর্ম। পরবর্তীতে প্রজননবিষয়ক রীতিনীতি ও বহুঈশ্বরবাদী উপাসনার প্রতীকীকরণে তা প্রকাশ পায়, যাতে প্রায়শই মানব যৌনাঙ্গের চিত্র অন্তর্ভুক্ত থাকত, উদাহরণস্বরূপঃ শিবলিঙ্গ। বিভিন্ন সমাজের বিপরীতকামিতার আধুনিক প্রতীকগুলো ইউরোপীয় ঐতিহ্যের প্রাচীন বিশ্বাসব্যবস্থায় ব্যবহৃত বিপরীতকামিতা নির্দেশক চিহ্ন হতে এসেছে। এরকম একটি প্রতীক হল পুরুষত্ব নির্দেশক নির্দিষ্ট প্রতীক হিসেবে রোমান যুদ্ধের দেবতা মার্সের প্রতীক এবং নারীত্ব নির্দেশক নির্দিষ্ট প্রতীক রোমান ভালোবাসা ও সৌন্দর্যের দেবী ভেনাসের প্রতীকের সমন্বয়। এই সমন্বিত প্রতীকের ইউনিকোড প্রতীক হল ⚤ (U+26A4)।


title: বিপরীতকামিতা

text: ইহুদি-খ্রিষ্টীয় ঐতিহ্যে বিপরীতকামিতা সম্পর্কিত বহু ধর্মীয় বাণী রয়েছে। জেনেসিসের ২:২৪ তম বাক্যে একটি আদেশ দেয়া হয়েছে এই বলে যে "একারণে একজন পুরুষ তার পিতা এবং তার মাতা হতে প্রস্থান করবে, এবং তার পত্নীর সহিত বসবাস করবে: এবং তারা একটি দেহে পরিণত হবে।"। ১ কোরিন্থিয়ান্সে খ্রিষ্ট ধর্মাবলম্বীদের উপদেশ দেওয়া হয়েছে:


title: বিপরীতকামিতা

text: প্রায় সকল ধর্মই বিশ্বাস করে যে, রক্তসম্পর্ক ব্যতীত একজন পুরুষ এবং একজন মহিলার মাঝে বৈবাহিক যৌনকর্ম বৈধ, কিন্তু অল্প কিছু ধর্ম আছে যেগুলো মনে করে যে এটি একটি পাপ, যেমন শেকার্স, হারমনি সোসাইটি, এবং এফ্রাটা ক্লোয়িস্টার. এই সকল ধর্ম সকল প্রকার যৌন কর্মকান্ডকে পাপ হিসেবে দেখে থাকে, এবং চিরকুমার হওয়াকে উৎসাহিত করে। বাদবাকি ধর্ম বিপরীতকামিতাকে চিরকুমারত্বের পর প্রথম নিম্নস্তর হিসেবে দেখে। কিছু ধর্মের নির্দিষ্ট কিছু পদের জন্য চিরকুমারত্বের প্রয়োজন হয়, যেমন ক্যাথলিক ধর্মযাজক; তবে, ক্যাথলিক চার্চসমূহও বিপরীতকামী বিবাহকে পবিত্র এবং প্রয়োজনীয় হিসেবে দেখে।


title: বিপরীতকামিতা

text: বিশেষজ্ঞগণ মানব-মস্তিষ্কের পুরুষকরণের স্নায়ুবিজ্ঞানকে বেশ ভালভাবে বুঝতে পেরেছেন। তাদের মতে, এস্ট্রাডিওল ও টেস্টোস্টেরন হরমোন মস্তিষ্কের এন্ড্রোজেন হরমোন গ্রাহক(রিসেপ্টর)গুলোকে পরিবর্তনের মাধ্যমে মস্তিষ্কের পুরুষায়নে কাজ করে। এই হরমোন উৎপাদনের স্বাভাবিকতা, ঘাটতি বা আধিক্য এই প্রক্রিয়ায় প্রভাব ফেলে। ধারণা করা হয় যে, জন্মগত বিপরীতকামী যৌন প্রবৃত্তি এই পুরুষায়ন প্রক্রিয়ার ফল। নারীদের ক্ষেত্রে সাধারণত এই পুরুষায়ন অত্যন্ত সীমিত পরিমাণে ঘটে। গবেষণায় দেখা গেছে, "বিপরীতকামী নারীদের" ক্ষেত্রে এই পুরুষায়ন প্রক্রিয়া সমকামী নারীদের তুলনায় আরও "কম" ঘটে। কিন্তু পুরুষদের ক্ষেত্রে এই পরিবর্তন ঘটে অনেক বেশি। এছাড়া "বিপরীতকামী পুরুষগণের" মধ্যে সমকামী পুরুষদের তুলনায় "উচ্চমাত্রার এবং নিম্নমাত্রার" পুরুষায়ন দেখা গেছে।


title: বিপরীতকামিতা

text: প্রাণীজগতের অধিকাংশ প্রজননই বিপরীতকামী যৌনতার মাধ্যমে ঘটে থাকে| এছাড়া কিছু কিছু প্রাণীর প্রজনন অযৌন প্রক্রিয়ায় ঘটে থাকে, যেমন কিছু প্রোটোজোয়া ও ব্যাকটেরিয়া।


title: বিপরীতকামিতা

text: প্রাজননিক যৌনতার জন্য আবশ্যকভাবে কোন যৌন পরিচয়ের প্রয়োজন পড়ে না, কারণ যৌন পরিচয় হল একটি দীর্ঘ সময়ব্যপী যৌন ও আবেগীয় আকর্ষণের ফলাফল যা পরবর্তীতে মোটামুটি একটি স্থায়ী সামাজিক বন্ধনের জন্ম দেয়। প্রাজননিক যৌনতার জন্য শুধুমাত্র দুটি বিপরীত লিঙ্গের জরায়ুপথে যৌনসঙ্গম করতে হয়, যা প্রায় সময়ে মাত্র একবার সঙ্ঘটনেই সফলতা পাওয়া যায়।


title: বিপরীতকামিতা

text: ব্যাপ্তির দিক থেকে অতি সীমিত হওয়ার কারণে যৌন অভিমুখীতার ভিত্তি অনুসন্ধানের গবেষণাগুলো প্রায়শই সমালোচিত হয়েছে, এর পেছনে দাবিটি ছিল যে, এটি শুধুমাত্র বিপরীতকামিতা ও সমকামিতাকে দুটি বিপরীত মেরু ধরে এর মাঝখানে কোন অভিমুখীতার সম্ভাব্যতাকে পাশ কাটিয়ে যায়। আরও দাবি করা হয় যে, বৈজ্ঞানিক গবেষণাগুলো যৌন অভিমুখীতার ক্ষেত্রে শুধুমাত্র জৈবিক ব্যাখ্যা অনুসন্ধানেই মাত্রাতিরিক্ত নজর দেয়, কিন্তু জৈবিক ও মনস্তাত্ত্বিক উভয়ের যৌথ প্রভাবের উপর ততটা নজর দেয় না।


title: বিপরীতকামিতা

text: কাউন্সিল ফর রেস্পন্সিবল জেনেটিক্স-র একটি বিবৃতিতে বলা হয় যে, যৌন অভিমুখীতা এ দুটির কোন দিক থেকেই নির্দিষ্ট নয়, এবং যৌন অভিমুখীতা বিষয়ক আলোচনায় বলে: "লক্ষণীয়ভাবে এই বিতর্কে যা অনুপস্থিত তা হল কিনসলের মতবাদটি, যা হল অন্যান্য যৌগিক বৈশিষ্ট্যের ন্যায় মানব যৌন অভিমুখীতার অভিব্যক্তির বহিঃপ্রকাশও ব্যক্তিভেদে বিভিন্নরকম হয়। ... তবুও মানবমেধার মতই, যৌনতাও একটি যৌগিক মানব বৈশিষ্ট্য যাকে আধুনিক বিজ্ঞান জেনেটিক্সের দ্বারা ব্যাখ্যা করতে চাইছে। একে পরিপূর্ণ জৈবিক প্রক্রিয়ার ফসল ভাবার চেয়েও যৌক্তিক হল, কোন বৈশিষ্ট্য মানববৃদ্ধির প্রক্রিয়া থেকেই বিবর্তিত হতে শুরু করে, যাতে জৈবিক ও সামাজিক উপাদানসমূহ উভয়ই অন্তর্ভুক্ত।" মার্কিন মনস্তত্ত্ব সমিতির (APA) মতানুসারে, কোন ব্যক্তির যৌন অভিমুখীতার মূল কারণ নিয়ে অসংখ্য তত্ত্ব রয়েছে, কিন্তু কিছু লোক বিশ্বাস করে যে, "সম্ভবত যৌন অভিমুখীতার বেশিরভাগটাই পরিবেশগত, চেতনাগত ও জীববৈজ্ঞানিক কারণসমূহের যৌগিক ক্রিয়া প্রতিক্রিয়ার ফসল", এবং এই জিনগত কারণগুলোও হয়তোবা কোন ব্যক্তির যৌনতা নির্ধারণে "উল্লেখযোগ্য ভূমিকা" রাখে।


title: বিপরীতকামিতা

text: বিপরীতকামী স্বাভাবিকতা এমন একটি বৈশ্বিক ধারণাকে নির্দেশ করে যেখানে বিপরীতকামিতাকে একটি স্বাভাবিক বা উপযুক্ত যৌন পরিচয় হিসেবে সাধারণ মানুষের জন্য গ্রহণযোগ্য হিসেবে অনুমোদন দেওয়া হয়। এটি পুরুষ ও নারীর জন্মগত শারীরিক গঠন অনুযায়ী নিজ নিজ লৈঙ্গিক ও যৌন ভূমিকাকে গুরুত্ব দেয়। ১৯৯১ সালে মাইকেল ওয়ার্নার কর্তৃক ব্যবহৃত হওয়ার পর বিষয়টি জনপ্রিয়তা লাভ করে।


title: জন ডেভিড জ্যাকসন

text: জন ডেভিড জ্যাকসন একজন কানাডীয়-মার্কিন পদার্থবিজ্ঞানী।


title: জন ডেভিড জ্যাকসন

text: জ্যাকসন ১৯২৫ সালের ১৯ জানুয়ারি জন্মগ্রহণ করেন। তিনি ইউনিভার্সিটি অফ ওয়েস্টার্ন অন্টারিও থেকে পদার্থবিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। ১৯৫০ থেকে ১৯৫৭ সাল পর্যন্ত ম্যাকগিল বিশ্ববিদ্যালয় এর গণিতের সহকারী অধ্যাপক এবং সহযোগী অধ্যাপক হিসেবে কাজ করেন। ১৯৫৭ থেকে ১৯৬৭ সাল পর্যন্ত ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের সহযোগী অধ্যাপক এবং অধ্যাপক পদে কর্মরত ছিলেন। তিনি ১৯৬৭ থেকে ১৯৯২ সাল ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞান এর অধ্যাপক পদে কর্মরত ছিলেন। ১৯৯৩ সাল থেকে এই বিভাগের অধ্যাপক ইমেরিটাস হিসেবে নিযুক্ত হন। ১৯৭৮ থেকে ১৯৮১ সাল পর্যন্ত এই বিভাগের চেয়ারম্যানের দায়িত্ব পালন করেন।


title: ভিক্টর ফ্রেডরিখ উইসকপ

text: ভিক্টর ফ্রেডরিখ উইসকপ একজন অস্ট্রীয় বংশোদ্ভূত মার্কিন তাত্ত্বিক পদার্থবিজ্ঞানী। তিনি ভের্নার কার্ল হাইজেনবের্গ, এরভিন শ্রোডিঙার, ভোল্‌ফগাং পাউলি এবং নিলস বোর এর সাথে ডক্টরেটত্তর গবেষণা করেন।


title: ভিক্টর ফ্রেডরিখ উইসকপ

text: উইসকপ ১৯০৮ সালের ১৯ সেপ্টেম্বর জন্মগ্রহণ করেন। তিনি ১৯৩১ সালে ইউনিভার্সিটি অফ গ্যটিঙেন থেকে পদার্থবিজ্ঞানে ডক্টরেট ডিগ্রি অর্জন করেন। ১৯৩৭ থেকে ১৯৪৩ সাল পর্যন্ত রোচেস্টার বিশ্ববিদ্যালয় এ পদার্থবিজ্ঞানের অধ্যাপক হিসেবে কর্মরত ছিলেন। দ্বিতীয় বিশ্বযুদ্ধের পর তিনি ম্যাসাচুসেট্‌স ইনস্টিটিউট অফ টেকনোলজি এর পদার্থবিজ্ঞানের শিক্ষক হিসেবে যোগদান করেন এবং পরে বিভাগীয় প্রধান হন। তিনি ১৯৬১ থেকে ১৯৬৬ সাল পর্যন্ত সার্ন এর মহাপরিচালক হিসেবে দায়িত্ব পালন করেন। তিনি ১৯৬০ থেকে ১৯৬১ সাল পর্যন্ত আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন এবং ১৯৭৬ থেকে ১৯৭৯ সাল পর্যন্ত আমেরিকান অ্যাকাডেমি অব আর্টস অ্যান্ড সায়েন্সেস এর প্রেসিডেন্টের দায়িত্ব পালন করেন।


title: বিকাশ লতা

text: বিকাশ লতা বা মিকানিয়া হচ্ছে একটি গণ যারা কয়েকশ প্রকার সপুস্পক লতা জাতীয় উদ্ভিদ। মিকানিয়া গণভুক্ত প্রায় ৪৫০ ধরণের প্রজাতি রয়েছে। বাংলাদেশে "Mikania micrantha" এবং "Mikania scandens" এই দুটি প্রজাতি সবচেয়ে বেশি দেখা যায়; এবং বিকাশ বলতে প্রধানতঃ এই দুটিকেই বোঝানো হয়ে থাকে। এর আদি নিবাস দক্ষিণ আমেরিকা। এটি অতি দ্রুত বর্ধনশীল বলে ইংরেজিতে একে 'মাইল-আ-মিনিট' নামে ডাকা হয়। ভেষজ চিকিৎসায় এর ব্যবহার রয়েছে।


title: সুকাফা

text: সুকাফা বা সাওলুং সুকাফা () আহোম সাম্রাজ্যের প্রতিষ্ঠাতা ছিলেন। তিনি ১২২৮ সনে পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেন ও ১২৫৩ সনে শিবসাগর জেলার চরাইদেউয়ে স্থায়ী ভাবে রাজধানী প্রতিষ্ঠা করেন। আহোম সাম্রাজ্যের মোট সময়কাল প্রায় ৬০০ বছর ছিল। অসমে বসবাসকারী বিভিন্ন জাতিদের মধ্যে পরস্পর সম্বন্ধ স্থাপন করে চুকাফা সমগ্র অসমবাসীকে একত্রিত করেছেন। বিভিন্ন জাতিদের একত্রিত করার জন্য তাঁকে আহোম ভাষায় সাওলুং (সাও-ইশ্বর; লুং-মহান) আখ্যা দেওয়া হয়েছে।


title: সুকাফা

text: আহোম জনজাতীরা মঙ্গোলীয় গোষ্ঠির অন্তর্গত দক্ষিণ-পূর্ব এশিয়ার বৃহৎ জাতির একটি শাখা। খ্রীষ্টীয় অষ্টম শতিকায় আহোম যুবরাজ পি-লকু ৬টি ক্ষুদ্র রাজ্য জয় করেন ও রাজ্যগুলিকে একত্রিত করার ফলে টাই রাজ্য নানাচাও বৃহৎ সাম্রাজ্যে পরিনত হয়। এই রাজ্যের পরিধি ভারতের মগধ পর্যন্ত বিস্তৃত ছিল। ব্রহ্মদেশের উত্তর ভাগ ও অসমের কিছু অংশ এই সাম্রাজ্যের অন্তর্ভুক্ত ছিল। খুনলুং ও খুলনাই নামক দুই ভাতৃদ্বয় এই স্থানে প্রথম প্রবজন করেন। কালক্রমে এই সাম্রাজ্য বিভক্ত হয় এবং মুং-রি-মুং রামরাজ্যে পুনঃগঠিত হয়। প্রথম অবস্থায় স্থানটি জনশূন্য ছিল। সুকাফা নতুন রাজ্যের সন্ধানে যাত্রা করার সময় কিছুদিন ছোট দাদু ছু-কাম-ফার নরা রাজ্যে আশ্রয় নেয়। তিনি যাত্রাকালে তাঁর ইষ্টদেবতা সুমদেউ, মঙ্গল কার্যের নির্দেশক মুরগি, তিনজন রানী- আই মে চাও লো, নাংচেন-চুম-ফা এবং য়িলো-কে-চি-চুম-ফা, দুইজন মন্ত্রী ও চারজন রাজপুরোহিতকে সঙ্গে নিয়ে আসেন। তিনি ১২০০০ সৈনিক, ৩০০০ ঘোড়া, পেং নামক দাতাল হাতি, মাখুন্দি নামক মহিলা হাতি ও বারুদ এনেছিলেন। দাদু ছু-কাম-ফার নরা রাজ্যের দক্ষিণ-পশ্চিম দিকে স্থিত রাজ্য জয় করার জন্য সুকাফাকে পরামর্শ দেন। সুকাফা দক্ষিণ-পশ্চিম অংশ জয় করে হংকং উপত্যকা হয়ে পাটকাই পর্বত পর্যন্ত নিজের সামাজ্র্য বিস্তার করে।


title: সুকাফা

text: স্বর্গদেউ সুকাফা টাই মংগোলীয় সংস্কৃতি উন্নতির সঙ্গে স্থানীয় অসমীয়া ভাষা ও সংস্কৃতি উন্নতির ক্ষেত্রেও যথেষ্ট উৎসাহিত ছিলেন। ইতিহাস রচনা করা সুকাফার এক উল্লেখযোগ্য অবদান। তিনি যাত্রাপথে সংঘঠিত সকল ঘটনা লিপিবন্ধ করেন। এই লিপিবন্ধ ঘটনা কালক্রমে অসম ইতিহাসের রুপ নেয়। তিনি অসমে বসবাসকারী বিভিন্ন জনজাতি যেমন: কছাড়ি, নাগা, চুতিয়া, মরান, বরাহী ইত্যাদি জনজাতির মধ্যে পরস্পর বিবাহ ও অনুষ্ঠান উৎযাপনের সুবিধা দিয়ে সমগ্র অসমবাসীকে একত্রিত করেছেন। তিনি বিভিন্ন শ্রেনীর ব্যক্তিদের নানান উপাধি প্রদান করে সকলকে রাজকার্যে অংশগ্রহন করার সুযোগ দিয়েছিলেন। বিভিন্ন জাতিদের নিয়ে ঐক্য সৃষ্টিকারি সাওলুং সুকাফা অসম ও অসমীয়া জাতির পিতৃপুরুষ এবং বৃহৎ অসমীয়া জাতীর জনক।


title: সুকাফা

text: ১২৬৮ সনে সাওলুং সুকাফার মৃত্যু হয়।


title: সুকাফা

text: অসম ও অসমীয়া জাতি গঠনে যথেষ্ট অবদান থাকার জন্য সুকাফাকে শ্রদ্ধা জানিয়ে ১৯৮৭ সনে থেকে ২ ডিসেম্বর তারিখ অসমে সুকাফা দিবস বা অসম দিবস হিসেবে পালন করা হয়। ১১২৮ সনের ২ ডিসেম্বর তারিখে সাওলুং সুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেছিলেন । উক্ত দিনটিকে চিরস্মরনীয় করে রাখার জন্য ছৈখোয়া অঞ্চলের ভীমকান্ত বুঢ়াগোহাই ১৯৭২ সনে আরম্ভ করা একটি প্রচেষ্টার ফলে এই দিবসটির সূচনা হয়।


title: কেপলার ওয়েসেলস

text: কেপলার ক্রিস্টোফেল ওয়েসেলস (; জন্ম: ১৪ সেপ্টেম্বর, ১৯৫৭) দক্ষিণ আফ্রিকার অরেঞ্জ ফ্রি স্টেট প্রদেশের ব্লুমফন্টেইনে জন্মগ্রহণকারী প্রথিতযশা ও সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের হয়ে ২৪ টেস্ট খেলেন। পরবর্তীতে দক্ষিণ আফ্রিকা দলের সদস্য হন ও দলের অধিনায়কত্ব করেন। তিনিই প্রথম খেলোয়াড় যিনি টেস্ট ক্রিকেটে ও একদিনের আন্তর্জাতিকে দুই দেশের হয়ে খেলেছেন। বামহাতি উদ্বোধনী ব্যাটসম্যান হিসেবে তিনি মাঠে নামতেন। দক্ষিণ আফ্রিকায় প্রথম-শ্রেণীর ক্রিকেটে অরেঞ্জ ফ্রি স্টেট, ওয়েস্টার্ন প্রভিন্স, নর্দার্ন ট্রান্সভাল, ইস্টার্ন প্রভিন্স ও গ্রিকুয়াল্যান্ড ওয়েস্ট; অস্ট্রেলিয়ায় কুইন্সল্যান্ড এবং ইংল্যান্ডে সাসেক্স দলের হয়ে খেলেছেন। ২০০৮ মৌসুমে ইন্ডিয়ান প্রিমিয়ার লীগে চেন্নাই সুপার কিংসের কোচের দায়িত্ব পালন করেন কেপলার ওয়েসেলস।


title: কেপলার ওয়েসেলস

text: ছয় বছর বয়সে তাঁর বোনের ছেলেবন্ধু যোহন ভোলসটিটের মাধ্যমে ক্রিকেট খেলার সাথে পরিচিত হন। ভোলসটিট তাঁকে খেলার মৌলিক ধারণাগুলো শেখান। ওয়েসেলসের বাড়ীতে প্রতি রবিবার নিয়মিতভাবে এসে ক্রিকেট খেলা শেখাতে আরম্ভ করেন। কয়েক বছর পর ভোলসটিট ব্লুমফন্টেইনের গ্রে কলেজে ক্রিকেট খেলার প্রধান হিসেবে নিযুক্তি পান। বিদ্যালয়ের প্রথম একাদশে থাকাকালীন সময়ে ওয়েসেলসের কোচিংয়ের দায়িত্বে ছিলেন।


title: কেপলার ওয়েসেলস

text: ১৯৭০-এর দশকের শেষার্ধ্বে অস্ট্রেলীয় ধনকুবের কেরি প্যাকারের পরিচালনায় অস্ট্রেলিয়ার বিশ্ব সিরিজ ক্রিকেট দলের সদস্য হিসেবে খেলার তালিকায় ছিলেন। দক্ষিণ আফ্রিকান বংশোদ্ভূত ওয়েসেলসের নিজ দেশের হয়ে টেস্ট ক্রিকেট খেলার ক্ষীণ আশা ছিল। তাই, অধিকতর অর্থ ও শর্তাবলীর আলোকে বিশ্ব সিরিজ ক্রিকেট কর্তৃপক্ষের আমন্ত্রণে সার্কাস নামে পরিচিত বিশ্ব সিরিজ ক্রিকেটে নিজেকে অন্তর্ভুক্ত করেন।


title: কেপলার ওয়েসেলস

text: ২১ বছর বয়সে সিডনিতে আসেন ও স্থানীয় ওয়াভার্লি ক্লাবের অনুশীলনীতে যোগ দেন। সেখানেই প্যাকার তাঁকে প্রথম বিশ্ব সিরিজ ক্রিকেটের অমূল্য সম্পদরূপে ভাবতে শুরু করেন। পেনরিথের বিপক্ষে ১২৩ রান করার পর সংবাদপত্রগুলো ওয়েসেলসকে নিউ সাউথ ওয়েলসের রাজ্যদলে অন্তর্ভুক্তির বিষয়ে লিখতে শুরু করে। কিন্তু গণমাধ্যমগুলো ওয়েসেলসের সাথে প্যাকারের চুক্তিবদ্ধতার বিষয়টি সম্পর্কে অবগত ছিল না। এরপর সিডনি ক্লাবের বিপক্ষে ১৩৭ রান করলে দল নির্বাচকমণ্ডলী খুব দ্রুততার সাথে রাজ্যের অনুশীলনী দলে তাকে অন্তর্ভুক্ত করে। প্যাকার বিষয়টি অবগত হয়ে সংবাদ সম্মেলনে ওয়েসেলসের বিশ্ব সিরিজ ক্রিকেটে অংশগ্রহণের কথা ঘোষণা করেন।


title: কেপলার ওয়েসেলস

text: সমগ্র খেলোয়াড়ী জীবনে তিনি ১০৯টি একদিনের আন্তর্জাতিকে অংশ নেন। ৫৪টি ছিল অস্ট্রেলিয়ার পক্ষে ও ৫৫টি দক্ষিণ আফ্রিকার পক্ষে। অন্যদিকে টেস্ট ক্রিকেটে অংশ নিয়েছেন ৪০টি। অস্ট্রেলিয়ার হয়ে ২৪ ও দক্ষিণ আফ্রিকার পক্ষে ১৬ টেস্টে প্রতিনিধিত্ব করেন। ১৯৮২-৮৩ মৌসুম থেকে ১৯৮৫-৮৬ মৌসুম পর্যন্ত ওয়েসেলস অস্ট্রেলিয়ার পক্ষ হয়ে টেস্ট খেলেন।


title: কেপলার ওয়েসেলস

text: আন্তর্জাতিক ক্রিকেটে দক্ষিণ আফ্রিকার প্রত্যাবর্তনের পর ১৮ এপ্রিল, ১৯৯২ তারিখে ওয়েস্ট ইন্ডিজ সফরে অনুষ্ঠিত একমাত্র টেস্টে তাঁর অধিনায়কত্বে টার্টিয়াস বস, হানসি ক্রনিয়ে, অ্যালান ডোনাল্ড, অ্যান্ড্রু হাডসন, পিটার কার্স্টেন, অ্যাড্রিয়ান কুইপার, মেরিক প্রিঙ্গল, ডেভ রিচার্ডসন, মার্ক রাশমেয়ার, রিচার্ড স্নেল প্রথমবারের মতো টেস্টে অভিষিক্ত হন। ১৯৯১-৯২ মৌসুমে ওয়েস্ট ইন্ডিজ ক্রিকেট দলের বিপক্ষে বার্বাডোসে ব্রিজটাউনের কেনসিংটন ওভালে অনুষ্ঠিত দক্ষিণ আফ্রিকা দলের মধ্যকার উদ্বোধনী ঐ টেস্টে রিচি রিচার্ডসনের প্রথম টেস্ট অধিনায়কত্বে ওয়েস্ট ইন্ডিজ ঐ মাঠে ধারাবাহিকভাবে একাদশবারের ন্যায় দক্ষিণ আফ্রিকা দলকে মাত্র ৫২ রানের ব্যবধানে পরাজিত করেছিল। এ টেস্টে অংশগ্রহণের ফলে টেস্ট পর্যায়ে ত্রয়োদশ খেলোয়াড় হিসেবে তিনি দুই দেশের হয়ে মাঠে নামেন। খেলায় তিনি ৫৯ ও ৭৪ রান সংগ্রহ করেছিলেন।


title: কেপলার ওয়েসেলস

text: অস্ট্রেলিয়া ও দক্ষিণ আফ্রিকার পক্ষে পৃথক দুই দলে খেলে প্রথম খেলোয়াড় হিসেবে বিশ্বকাপ ক্রিকেটের আসরে খেলার সুযোগ লাভ করেন। পরবর্তীতে ওয়েস্ট ইন্ডিজের অ্যান্ডারসন কামিন্স কানাডার পক্ষে খেলে দ্বিতীয় খেলোয়াড় হিসেবে বিশ্বকাপে খেলেছিলেন।


title: বাংলাদেশ বিমান বাহিনীর বিমানের তালিকা

text: নিম্নলিখিত ছকে বাংলাদেশ বিমান বাহিনীর সক্রিয় বিমান সমূহের তালিকা দেয়া হল:


title: আল্লামা

text:
আল্লামা (আরবি, উর্দু ও ) হল ইসলামী চিন্তা, আইন ও দর্শনের ক্ষেত্রে উচু পর্যায়ের পন্ডিতদের নামের সাথে ব্যবহৃত সম্মানজনক উপাধি।
সুন্নি ও শিয়া উভয় পক্ষে এই উপাধি ব্যবহার হয়। পাকিস্তানের স্বপ্নদ্রষ্টা স্যার মুহাম্মদ ইকবালকে আল্লামা ইকবাল বলে সম্বোধন করা হয়। আল্লামা উপাধিধারী অন্যান্য ধর্মবেত্তাদের উপরে অবস্থান করেন, যেমন আয়াতুল্লাহ ও হুজ্জাতুল ইসলাম (শিয়া উদাহরণ)।


title: আল্লামা

text: যেকোন প্রজন্মে স্বল্প সংখ্যক আল্লামা পাওয়া যায়। খ্যাতনামা কয়েকজনের নাম নিচে উল্লেখ করা হল:


title: ইয়াজিদি

text: ইয়াজিদি বা এজিদি হচ্ছে একটি কুর্দি নৃ-ধর্মীয় গোষ্ঠী, যাদের রীতিনীতির সাথে জরথুস্ত্র ধর্মমতের সাদৃশ্য রয়েছে। ইয়াজিদিগণ প্রধানত উত্তর ইরাকের নিনেভেহ প্রদেশে বসবাস করে। আমেরিকা,জর্জিয়া এবং সিরিয়ায় উল্লেখযোগ্য সংখ্যক ইয়াজিদিদের সাক্ষাৎ মেলে। ১৯৯০ সালের দিকে ইয়াজিদিদের একটা অংশ ইউরোপে বিশেষ করে জার্মানীতে অভিবাসিত হয়। ইয়াজিদিগণ বিশ্বাস করেন, ঈশ্বর পৃথিবী সৃষ্টি করেছেন এবং তিনি সাতটি পবিত্র জিনিস বা ফেরেশতার মাঝে এটাকে স্থাপন করেছেন। এই সাতজনের প্রধান হচ্ছেন মেলেক তাউস, ময়ূর ফেরেশতা। ইয়াজিদিদের বর্ণিত তাউসের সাথে ইসলাম ধর্মে বর্ণিত শয়তানের সাদৃশ্য পাওয়া যায়। এমনকি স্বর্গ থেকে শয়তান ও মেলেক তাউসের বিতাড়নের কাহিনী একই, আদমকে সিজদা না করা।


title: ইয়াজিদি

text: ইয়াজিদিরা দিনে পাঁচবার প্রার্থনা করে। নিভেজা বেরিস্পেদে (ভোরের প্রার্থনা), নিভেজা রোঝিলাতিনে (সূর্যোদয়ের প্রার্থনা), নিভেজা নিভ্রো (দুপুরের প্রার্থনা), নিভেজা এভারি (বিকেলের প্রার্থনা), নিভেজা রোজাভাবুনে (সূর্যাস্তের প্রার্থনা)। বর্তমানে ইয়াজিদিগণ শুধুমাত্র সূর্যোদয় এবং সূর্যাস্তের প্রার্থনা করে থাকে।


title: ইয়াজিদি

text: সূর্যোদয়ের প্রার্থনার সময় ইয়াজিদিগণ সূর্য পূজারীদের মত সূর্যের দিকে এবং সূর্যাস্তের নামাজের সময় লালিস এর দিকে মুখ করে থাকে। দিনের সকল প্রার্থনা সূর্যের দিকে ফিরে পড়া হয়। বহিরাগতদের উপস্থিতিতে দিবসের প্রার্থনা হয় না। বুধবার হচ্ছে তাদের পবিত্র দিন এবং শনিবার বিশ্রাম দিবস। ডিসেম্বর মাসে তারা তিন দিনের রোজা পালন করে।


title: ইয়াজিদি

text: ইয়াজিদিদের প্রধান ধর্মীয় উৎসবের একটি হচ্ছে ইরাক এর উত্তর মসুলের লালিস এ অবস্থিত শেখ আদি ইবনে মুসাফির (সেক আদি) এর মাজারে সাতদিনের তীর্থভ্রমণ পালন। যদি সম্ভব হয় প্রত্যেক ইয়াজিদি তাদের জীবদ্দশায় একবার সেক সাদির মাজারে তীর্থভ্রমণের চেষ্টা করতে বলা হয়েছে। তীর্থভ্রমণের সময় তারা নদীতে গোছল করে। তাউস মেলেকের মূর্তি ধৌত করে এবং শেখ সাদির মাজারে শত প্রদ্বীপ জ্বালায়। এই সময়ে তারা একটি ষাঁড় কুরবানী করে।


title: মুয়াজ ইবনে জাবাল

text: মুয়াজ ইবনে জাবাল ছিলেন মুহাম্মদ (সা.) এর অন্যতম সাহাবী। তিনি অন্যতম ওহী লেখক ছিলেন।


title: মুয়াজ ইবনে জাবাল

text:
মুয়াজ ইবনে জাবালকে মুহাম্মদ (সা.) ইয়েমেনে সেখানকার লোকদের ইসলাম শিক্ষার জন্য পাঠিয়েছিলেন। তিনি যখন ফিরে আসেন তখন আবু বকর খলিফা দায়িত্ব পালন করছিলেন।
১৮ হিজরি সনে সিরীয়া যাওয়ার পথে প্লেগে আক্রান্ত হয়ে মৃত্যুবরণ করেন।


title: মুয়াজ ইবনে জাবাল

text: ইরান এর মসলূন বিশ্ববিদ্যালয়ের শরিয়াহ কলেজের নাম তার নামে করা হয়।


title: ২০১৪ দক্ষিণ আফ্রিকা ক্রিকেট দলের জিম্বাবুয়ে সফর

text: দক্ষিণ আফ্রিকা ক্রিকেট দল পূর্ব নির্ধারিত সময়সূচী মোতাবেক ৯ আগস্ট থেকে ২১ আগস্ট, ২০১৪ তারিখ পর্যন্ত জিম্বাবুয়ে সফর করে। সফরে তারা জিম্বাবুয়ে ক্রিকেট দলের বিপক্ষে তিনটি একদিনের আন্তর্জাতিক (ওডিআই) ও একটি টেস্টে প্রতিদ্বন্দ্বিতায় অবতীর্ণ হয়। সফরকারী দক্ষিণ আফ্রিকা দল একমাত্র টেস্টসহ ৩-০ ব্যবধানে ওডিআই সিরিজ জয় করে।


text: দক্ষিণ আফ্রিকা ক্রিকেট দল ২০০১ সালে জিম্বাবুয়েতে সর্বশেষ টেস্ট সিরিজে অংশ নিয়েছিল।


text: খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:


title: আফরান নিশো

text: আফরান নিশো বাংলাদেশের একজন টেলিভিশন অভিনেতা এবং মডেল।


title: আফরান নিশো

text: তিনি ধানমন্ডি সরকারি বালক বিদ্যালয় থেকে এসএসসি পাস করেন এবং পরবর্তীতে ঢাকা কলেজ থেকে এইচএসসি পরীক্ষায় উত্তীর্ণ হন।


title: আফরান নিশো

text: ২০০৩ সালে অমিতাভ রেজার বিজ্ঞাপনচিত্রে কাজ করার মাধ্যমে শুরু হয় তাঁর যাত্রা। এরপরে আরো নানা নির্মাতার সাথে নানারকম কাজ করেন তিনি।। ২০০৩ সালের দিকেই আফজাল হোসেনের প্রতিষ্ঠান টকিজ স্ক্রিন টেস্ট দেওয়ার জন্য তাকে ডাক দেয়। থাইল্যান্ডে গিয়ে ডাবল কোলা ব্র্যান্ডের জিনি জিনজার ফ্লেভারের একটি বিজ্ঞাপনচিত্রে অংশ নেন তিনি। এরপরে গাজী শুভ্র, গোলাম হায়দার কিসলু, কিরন মেহেদী প্রমুখ খ্যাতনামা পরিচালকের পরিচালনায় তিনি বিজ্ঞাপনে অংশ নেন।


title: আফরান নিশো

text: তিনি বাঁধন, আনিকা কবির শখ, নুসরাত ইমরোজ তিশা সহ অনেক বিখ্যাত অভিনেত্রীদের সাথে অভিনয় করেছেন।


title: আফরান নিশো

text: ২০০৬ সালে গাজী রাকায়াতের পরিচালনায় "ঘরছাড়া" নাটকের মধ্য দিয়ে এ ভুবনে আসেন তিনি। নিশো অভিনীত উল্লেখযোগ্য নাটকসমূহ হলঃ "অপেক্ষার ফটোগ্রাফি", "আঁধার ও আলো" , "বাদল দিনের প্রথম কদম ফুল", "চলো না বৃষ্টিতে ভিজি", "কায়াকর", "লোটাকম্বল", "বিয়ে পাগল", ইত্যাদি।


title: ডোমার বহুমূখী উচ্চ বিদ্যালয়

text: ডোমার বহুমূখী উচ্চ বিদ্যালয় নীলফামারী জেলার অন্যতম পুরাতন বিদ্যালয়। এটি ডোমার উপজেলা সদরের ডোমার পৌরসভার ৪ নং ওয়ার্ডে অবস্থিত। বর্তমানের এটি দিনাজপুর মাধ্যমিক ও উচ্চ মাধ্যমিক শিক্ষা বোর্ডের আওতাধীন রয়েছে।


title: ডোমার বহুমূখী উচ্চ বিদ্যালয়

text: এটি ১৯১৯ সালে ডোমার বাজারের কাছে চিকনমাটি মৌজায় প্রতিষ্ঠিত হয়। এরপর ১৯২১ সালে ততকালীন কলিকাতা বিশ্ববিদ্যালয় থেকে প্রথম স্বীকৃতি প্রাপ্ত হয়ে ১৯২৩ সালে ম্যাট্রিকুলেশন পরীক্ষায় অংশ গ্রহণ করে। শুরুতে বালক-বালিকাদের একত্রে শিক্ষা চালু থাকলেও ১৯৫৯ সালে বালক বালিকাদের আলাদাভাবে পাঠ দান করার জন্য দুটি শিফট চালু করা হয়।


title: ডোমার বহুমূখী উচ্চ বিদ্যালয়

text: ৮৬৯জন


title: ডোমার বহুমূখী উচ্চ বিদ্যালয়

text: ডক্টর মোঃ মাশুকুল হক (সহকারী অধ্যাপক,রসায়ন বিভাগ,রাজশাহী বিশ্ববিদ্যালয়), তুষার কান্তি রায় (ঢাকা বিশ্ববিদ্যালয়ের প্রাণরসায়নের প্রাক্তন ছাত্র, জাপানের গিফু বিশ্ববিদ্যালয় থেকে ডায়াবেটিক্সের উপর পিএইচডি)


title: বিশ্বাস (টেলিভিশন ধারাবাহিক)

text: বিশ্বাস হল বিবিসি ওয়ার্ল্ড সার্ভিসের অর্থায়নে নির্মিত ২৪ পর্বে নির্মিত বাংলাদেশী অতিপ্রাকৃত নাটক , দুঃসাহসিক, ফ্যান্টাসি , গোয়েন্দা, রহস্য ধারাবাহিক যা প্রথম বাংলাদেশ টেলিভিশনে ১৬ অক্টোবর ২০১০ থেকে ১৮ মার্চ ২০১১ পর্যন্ত দেখানো হয়। চব্বিশ পর্বে নির্মিত এই ধারাবাহিকটি জি ক্যাফে নামক চ্যানেলেও সম্প্রচার করা হয়।


title: বিশ্বাস (টেলিভিশন ধারাবাহিক)

text: "বিশ্বাস" দক্ষিণ এশিয়ার প্রথম অতিপ্রাকৃত গোয়েন্দা সিরিজ। এবং বাংলাদেশ ও লন্ডন, ইংল্যান্ডের মধ্যে প্রথম ধারাবাহিক নাটক।


title: সাঙ্গু বন্যপ্রাণ অভয়ারণ্য

text: সাঙ্গু বন্যপ্রাণ অভয়ারণ্য () বাংলাদেশের বান্দরবন জেলায় অবস্থিত একটি বন্যপ্রাণী অভয়ারণ্য। ২০১০ সালের ৬ এপ্রিল এটি প্রতিষ্ঠিত হয়। ২৩৩১.৯৮ হেক্টর জমি নিয়ে এই বন্যপ্রাণী অভয়ারণ্যটি গঠিত।


title: থ্রিজি (দেশসমূহ)

text: থিজি দেশসমূহ বা গ্লোবাল গ্রোথ জেনারেটর দেশসমূহ হল বিশ্বের ১১টি উদীয়মান অর্থনীতির দেশ যাদের ভবিষ্যত প্রবৃদ্ধির উৎস এবং লাভজনক বিনিয়োগ সম্ভাবনার জন্য চিহ্নিত করা হয়েছে।


title: থ্রিজি (দেশসমূহ)

text: ২০১১ সালের ফেব্রুয়ারি মাসে প্রণীত সিটি গ্রুপের একটি রিপোর্টে বিশ্লেষকযুগল উইলিয়াম বুইটার (প্রধান অর্থনীতিবিদ) এবং ইবরাহিম রাহবারি প্রথম থ্রিজি দেশসমূহের উল্লেখ করেন। তাদের ভাষায় আগামী চার দশকের প্রবৃদ্ধি সম্ভাবনায় এই দেশসমূহ অন্যদের থেকে এগিয়ে আছে। এই রিপোর্টে তারা একটি থ্রিজি সূচক তৈরি করেছেন যার ভিত্তি হল নিম্নোক্ত ছয়টি প্রবৃদ্ধি পরিচালক:


title: ডেন পাইত

text: ডেন লিরয় পাইত (; জন্ম: ৬ মার্চ, ১৯৯০) দক্ষিণ আফ্রিকার ওয়েস্টার্ন প্রভিন্সের কেপটাউনে জন্মগ্রহণকারী উদীয়মান ক্রিকেটার। দক্ষিণ আফ্রিকা ক্রিকেট দলের পাশাপাশি ঘরোয়া ক্রিকেটে কেপ কোবরাজ দলের হয়ে খেলছেন। "ডেনো" ডাকনামে পরিচিত ডেন পাইত মূলতঃ ডানহাতে অফ-স্পিন বোলিং করে থাকেন। পাশাপাশি নীচের সারির কার্যকরী ব্যাটসম্যান হিসেবে ডানহাতে ব্যাটিং করেন। কেপ কোবরাজের অন্যান্য সতীর্থ খেলোয়াড়দের ন্যায় তারও ওয়েস্টার্ন প্রভিন্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। ২০১১ সালে কেপ কোবরাজের সাথে চুক্তিবদ্ধ হন ও চাতুর্যময় বোলিংয়ে সকলকে আশ্চর্যান্বিত করেছেন। ভারত, অস্ট্রেলিয়া, নিউজিল্যান্ড ও দক্ষিণ আফ্রিকার উদীয়মান খেলোয়াড়দের নিয়ে অনুষ্ঠিত প্রতিযোগিতায় দলের প্রতিনিধিত্ব করেন। কিন্তু প্রতিযোগিতায় একটিমাত্র প্রথম-শ্রেণীর খেলায় অনেক রান দিয়ে এক উইকেট পেলেও একমাত্র সীমিত ওভারের খেলায় কোন উইকেট লাভে ব্যর্থ হন।


title: ডেন পাইত

text: দক্ষিণ আফ্রিকা দলের নতুন অধিনায়ক হাশিম আমলা’র প্রথম সফরে শ্রীলঙ্কায় অনুষ্ঠিত টেস্ট সিরিজে তিনি ও ব্যাটসম্যান স্টিয়ান ফন জিল টেস্ট দলের নতুন সদস্যরূপে অন্তর্ভুক্ত হন। কিন্তু শ্রীলঙ্কা ক্রিকেট দলের বিপক্ষে তিনি কোন খেলার জন্য প্রথম একাদশে স্থান পাননি। অতঃপর আগস্ট, ২০১৪ সালে জিম্বাবুয়ে সফরে অনুষ্ঠিত একমাত্র টেস্টে জিম্বাবুয়ে ক্রিকেট দলের বিপক্ষে তার টেস্ট অভিষেক ঘটে। ঐ টেস্টে দশ বছর পর খেলতে আসা মার্ক ভার্মুলেনকে অভিষেক টেস্টের প্রথম বলে আউট করেন। এছাড়াও, টেস্ট অভিষেকে ডেন পাইত দক্ষিণ আফ্রিকার পক্ষে সেরা বোলিং পরিসংখ্যান গড়েন ৮/১৫২।


title: সপ্ত স্বর্গ

text: ধর্মীয় বা পৌরাণিক সৃষ্টিতত্ত্বে সপ্ত স্বর্গ বা সাত আসমান হচ্ছে আকাশ বা আকাশমণ্ডলের সাতটি স্তর। প্রাচীণকালে এগুলি দেবলোক (শ্বরদের আধিবিদ্যক রাজ্য) এবং দৃশ্যমান জ্যোতির্বৈজ্ঞানিক বস্তু যেমন গ্রহ-নক্ষত্র, উভয়ের সঙ্গেই যুক্ত করা হত। ইসলাম, খৃষ্টধর্ম, ইহুদিধর্ম, হিন্দুধর্ম ও জৈনধর্মে সাত স্বর্গের কথা বলা হয়েছে। ইব্রাহিমীয় ধর্মসমূহে সপ্তম স্বর্গের ঠিক উপরেই সৃষ্টিকর্তার সিংহাসন অবস্থিত বলে বর্ণিত আছে।


title: সপ্ত স্বর্গ

text:
মেসোপটেমিয়ায় সপ্ত স্বর্গের যে ধারণার বিকাশ ঘটেছিল তা নৈসর্গিক ও আধিবিদ্যক দুইই ছিল। সুমেরীয় ভাষায় স্বর্গ (আসমান বা আকাশ) ও পৃথিবীকে (জমিন) বলা হত "আন" এবং "কি"। খ্রিষ্টপূর্ব দ্বিতীয় সহস্রাব্দের শেষের দিকে সুমেরীয় জাদুমন্ত্রে সপ্তস্বর্গের উল্লেখ আছে, যেমন একটিতে এরকম লেখা "আন-ইমিনবি কি-ইমিনবি" ("স্বর্গ সাতটি, পৃথিবী সাতটি")। মেসোপটেমীয় ধর্মে সাধারণত স্বর্গ মানুষের জন্য কোন স্থান নয়। যেমন
গিলগামেশের মহাকাব্যে বীর গিলগামেশ তার বন্ধু এনকিদুকে বলছেন, "স্বর্গে কে যেতে পারে বন্ধু? শুধু দেবতারাই শামাশের (সূর্যদেবের) সঙ্গে চিরকাল থাকবে।"


title: সপ্ত স্বর্গ

text: ইসলাম ধর্মের প্রধান গ্রন্থ কোরআনে উল্লেখ আছে সাতটি 'সামাওয়াত' (; "সামা' "-এর বহুবচন) সম্পর্কে। "সামা" ( যা আক্ষরিকভাবে "আকাশ" বা "নভোমণ্ডল" বুঝায়)-র প্রচলিত অনুবাদ ভারতবর্ষের ভাষাবলীতে "আসমান"। উদাহরণস্বরূপ সূরা "হা-মীম সেজদাহ্"-র (বা সূরা "ফুস্‌সিলাত") ১২ নম্বর আয়াত (), সূরা "আত-তালাক"-এর ১২ নম্বর আয়াত () ও সূরা "নূহ"-এর ১৫ নম্বর আয়াতে () এর উল্লেখ রয়েছে। এই আসমান বা স্বর্গ ইসলামে ন্যায়পরায়ণদের পরলৌকিক চিরস্থায়ী আবাস 'জান্নাত' (যা আক্ষরিকভাবে "বাগান" বা "কানন" বুঝায়) থেকে ভিন্ন, যাকে বাংলায় সাধারণত "বেহেশত" বলা হয়ে থাকে।(, , ) একটি ব্যাখ্যা অনুযায়ী সব গ্রহ-নক্ষত্র-ছায়াপথ প্রথম আসমানের অন্তর্ভুক্ত এবং অন্যান্য আসমানসমূহ এর অতীত বিদ্যমান।


title: সপ্ত স্বর্গ

text: হাদিস গ্রন্থ অনুযায়ী ইসলামের নবী তার উর্ধ্বগমনের (মিরাজের) রাতে বিভিন্ন আসমানে বিভিন্ন নবীর সাক্ষাৎ পেয়েছেন। দুনিয়ার আসমানে আদাম এবং অন্যান্য আসমানে ইদরীস, মূসা , ঈসার সাক্ষাৎ পান। ইব্রাহীমকে তিনি ষষ্ঠ আসমানে পেয়েছেন।


title: সপ্ত স্বর্গ

text: হিন্দু ধর্মে সাত স্বর্গ (সংস্কৃত: स्वर्ग) কে "স্বর্গলোক" বা ঊর্ধ্বলোকও বলা হয়। পুরাণ অনুসারে ব্রহ্মাণ্ডের ঊর্ধ্বাংশ সাতটি লোক বা জগতের সমন্বয়ে গঠিত। পর্যায়ক্রমে এগুলি হচ্ছেঃ ভূলোক (পৃথ্বীলোক বা পৃথিবী), ভুবর্লোক, স্বর্লোক, মহর্লোক, জনলোক, তপোলোক এবং সবার ঊর্ধ্বে সত্যলোক বা ব্রহ্মলোক। হিন্দু পুরাণ এবং অথর্ববেদে ১৪ টি লোকের কথা বলা হয়েছে। এর সাতটি স্বর্গ; বাকি সাতটি পাতাল (पाताल) বা নরক (नरक)। সপ্তস্বর্গের ঠিক নিচেই সপ্তপাতাল অবস্থিত। স্বর্গের রাজধানী হচ্ছে অমরাবতী এবং ঐরাবত স্বর্গের প্রবেশদ্বার পাহারা দিচ্ছে। দেবরাজ ইন্দ্র সেখানে স্বসভায় (ইন্দ্রলোক/ইন্দ্রপুরী) বিরাজমান।


title: সপ্ত স্বর্গ

text: নূতন নিয়মে তৃতীয় স্বর্গের একটি স্পষ্ট উল্লেখ পাওয়া যায়। ৫৫ খ্রিষ্টাব্দে রোম সাম্রাজ্যের অধীন ম্যাসেডোনিয়ায় লিখিত একটি পৌলীয় পত্র এই আধ্যাত্মিক অভিজ্ঞতাটি তুলে ধরে:


title: সপ্ত স্বর্গ

text: "আমি খ্রীষ্টে আশ্রিত একটি লোককে জানি, চোদ্দ বছর আগে যে তৃতীয় স্বর্গে ধরা পড়েছিল, সশরীরে না অশরীরে তা জানি না, ঈশ্বর জানেন৷ এই লোকটির ব্যাপার আমি জানি, সশরীরে কি অশরীরে, তা আমি জানি না, ঈশ্বর জানেন৷ সে স্বর্গোদ্যানে ধরা পড়ায় এমন সব বিস্ময়কর কথা শুনেছিল, যা নিয়ে মানুষের কথা বলা উচিত নয়৷" (২য় করিন্থীয় ১২.২-৪)


title: সপ্ত স্বর্গ

text:
বর্ণনাটি ধরা হয় লেখকের নিজের সম্পর্কেই একটি তির্যক উল্লেখ হিসেবে। প্রথম খ্রিষ্টাব্দে ইহুদী-খ্রিস্টানদের মধ্যে সর্বোচ্চ স্বর্গ বা আসমান ব্যাতিত অন্য স্বর্গ বা আসমানে স্বর্গোদ্যান বা বেহেশত অবস্থিত এমন বিশ্বাসই এই অনুচ্ছেদটি প্রতিফলিত করছে বলে দৃশ্যত হয়। মূল গ্রীক ভাষ্যে (যার অর্থ "ধরা পড়েছিল"-এর চেয়ে "ধরে নেয়া হয়েছিল"-এর কাছাকাছি) এই ধারণার সমর্থন পাওয়া যেতে পারে।
দ্বিতীয় খ্রিষ্টাব্দে ইরেনিয়াসেরও সপ্ত স্বর্গের ব্যাপারে জানা ছিল (তাঁর "Demonstration of Apostolic Preaching" ৯; "বৈধর্মের বিরুদ্ধে (Against Heresies)" অধ্যায়টি দেখুন)।


title: সপ্ত স্বর্গ

text: মধ্যযুগীয় কালক্রমে খ্রিস্টান চিন্তাবিদরা মূল সপ্ত স্বর্গের দশ স্বর্গ করে ফেলেন। এই সৃষ্টিতত্ত্ব, যা ইউরোপের প্রথম বিশ্ববিদ্যালয়গুলোয় শেখানো হত, তার সর্বোচ্চ সাহিত্যিক অভিব্যাক্তি ঘটে দান্তের ডিভাইন কমেডিতে।


title: সপ্ত স্বর্গ

text: ইহুদিদের পবিত্র গ্রন্থ তালমুদ অনুসারে মহাবিশ্ব সপ্ত স্বর্গ বা সাত আসমানসমূহ ( "শামাইম"; এই শব্দেরই আরবি স্বগত্রীয় শব্দ "সামাওয়াত") সমন্বয়ে গঠিত। এগুলির নাম:


title: সপ্ত স্বর্গ

text: ইহুদিদের 'মেরকাবাহ' (স্বর্গীয় রথ) ও 'হেখালৎ' ("প্রাসাদসমূহ") সাহিত্যে সপ্তস্বর্গ সম্পর্কে বিস্তারিত আলোচনা করা হয়েছে। হনোকের ৩য় পুস্তকে এর বর্ণনা পাওয়া যায়।


title: ব্লো-ব্জাং-রাব-ব্র্তান

text: ব্লো-ব্জাং-রাব-ব্র্তান () (মৃত্যু-১৬৭৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম থু'উ-ব্ক্বান () উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () সপ্তদশ প্রধান ছিলেন।


title: ব্লো-ব্জাং-রাব-ব্র্তান

text: ব্লো-ব্জাং-রাব-ব্র্তান সপ্তদশ শতাব্দীর প্রথমার্ধে তিব্বতের আমদো অঞ্চলের ম্ত্শো-ঙ্গোন () নামক স্থানে থু'উ-ব্ক্বান () পরিবারগোষ্ঠীতে জন্মগ্রহণ করেন। যৌবনে তিনি দ্গোন-লুং-ব্যাম্স-পা-গ্লিং বৌদ্ধবিহারে ভিক্ষুর শপথ গ্রহণ করেন। তিনি ব্ক্রা-শিস-ল্হুন-পো বৌদ্ধবিহারে চতুর্থ পাঞ্চেন লামার নিকট প্রমাণ ও তর্কবিদ্যা সম্বন্ধে শিক্ষালাভ করেন। ১৬৫২ খ্রিষ্টাব্দে চিং সম্রাট শুনঝি তাঁকে চিং-ঝি'উ-ছান-ঝি () উপাধি প্রদান করেন। ১৬৭২ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের সপ্তদশ প্রধানের দায়িত্ব পালন করেন।


title: মাঞ্চুরিয়া

text: মাঞ্চুরিয়া () উত্তরপূর্ব এশিয়ায় অবস্থিত একটি বৃহৎ ভৌগোলিক অঞ্চলের ঐতিহাসিক নাম। কিভাবে এই এলাকার বিস্তৃতিকে সংজ্ঞায়িত করা হয় এর ওপর নির্ভর করে মাঞ্চুরিয়া অঞ্চল সাধারণত সম্পূর্ণভাবে চীনের মধ্যে পড়ে, আবার কখনও কখনও এটিকে চীন এবং রাশিয়ার মধ্যে বিভক্ত করা হয়। বর্তমানে চীনের অভ্যন্তরে এই অঞ্চলকে সাধারণত উত্তরপূর্ব চীন () নামে অভিহিত করা হয়; তবে চীনের বাইরে এখনো "মাঞ্চুরিয়া" নামটি ভৌগোলিক এবং ঐতিহাসিক অঞ্চলকে বোঝাতে ব্যাপকভাবে ব্যবহৃত হয়। এই এলাকাটি জিয়ানবেই, খিতান এবং জুরচেন জনগোষ্ঠীর ঐতিহাসিক নিবাস, যারা প্রাচীনকাল থেকে এখানে বেশকিছু রাজ্য প্রতিষ্ঠা করেছিলেন। এছাড়াও এই অঞ্চলে বাস করে মাঞ্চুস জনগোষ্ঠী, যেখান থেকে মাঞ্চুরিয়া নামটির উৎপত্তি।


title: ঙ্গাগ-দ্বাং-ছোস-ক্যি-র্গ্যা-ম্ত্শো

text: ঙ্গাগ-দ্বাং-ছোস-ক্যি-র্গ্যা-ম্ত্শো () (১৬৮০-১৭৩৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় থু'উ-ব্ক্বান () উপাধিধারী বৌদ্ধ লামা ছিলেন।


title: ঙ্গাগ-দ্বাং-ছোস-ক্যি-র্গ্যা-ম্ত্শো

text: ঙ্গাগ-দ্বাং-ছোস-ক্যি-র্গ্যা-ম্ত্শো ১৬৮০ খ্রিষ্টাব্দে তিব্বতের আমদো অঞ্চলের ছার-জেন-ছিং () নামক স্থানে জন্মগ্রহণ করেন। তিন বছর বয়সে দ্গোন-লুং-ব্যাম্স-পা-গ্লিং বৌদ্ধবিহারে তাঁকে ব্লো-ব্জাং-রাব-ব্র্তান () নামক প্রথম থু'উ-ব্ক্বান () উপাধিধারী বৌদ্ধ লামার পুনর্জন্ম রূপে চিহ্নিত করা হয়। ঙ্গাগ-দ্বাং-ব্লো-ব্জাং-ছোস-ল্দান () নামক দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাঁকে শিক্ষার্থীর শপথ প্রদান এবং তন্ত্র শিক্ষাদান করেন। এরপর তিনি দ্রেপুং বৌদ্ধবিহারের গোমাং মহাবিদ্যালয়ে ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার নিকট শিক্ষালাভ করেন। ষষ্ঠ পাঞ্চেন লামা তাঁকে ভিক্ষুর শপথ প্রদান করেন। কুন-দ্গা'-র্গ্যাল-ম্ত্শান () নামক দ্গোন-লুং-ব্যাম্স-পা-গ্লিং বৌদ্ধবিহারের সপ্তদশ প্রধান, ব্লো-ব্জাং-স্ব্যিন-পা () নামক দ্রেপুং বৌদ্ধবিহারের লোসেলিং মহাবিদ্যালয়ের প্রধান, য়ার-'ব্রোগ-পা () নামক কাব্যশাস্ত্রে পণ্ডিত তাঁর অন্যান্য উল্লেখযোগ্য শিক্ষক ছিলেন।


title: ঙ্গাগ-দ্বাং-ছোস-ক্যি-র্গ্যা-ম্ত্শো

text: ১৭২৩ খ্রিষ্টাব্দে চিং সেনাবাহিনী মঙ্গোলদের বিদ্রোহ দমনের উদ্দেশ্যে দ্গোন-লুং-ব্যাম্স-পা-গ্লিং বৌদ্ধবিহার সহ বহু বিহার ও গ্রাম ধ্বংস করে। পরবর্তীকালে ঙ্গাগ-দ্বাং-ছোস-ক্যি-র্গ্যা-ম্ত্শো এই বিহার পুনর্গঠন ও সংস্কারের দায়িত্ব লাভ করেন। চিং সম্রাট ইয়োংঝেংয়ের আমন্ত্রণে তিনি বেজিং যাত্রা করেন। সম্রাট তাঁকে চিং-ঝি'উ-ছান-ঝি () উপাধি প্রদান করেন। ১৭৩৪ খ্রিষ্টাব্দে সম্রাটের অনুমতিক্রমে আমদো ফিরে আসেন। রোল-পা'ই-র্দো-র্জে নামক () নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা এবং ঙ্গাগ-দ্বাং-দ্গে-লেগ্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তাঁর উল্লেখযোগ্য শিষ্য ছিলেন।


title: কুব্বাত আস-সাখরা

text: কুব্বাত আস সাখরা (, ) ("ডোম অব দ্য রক" বলেও পরিচিত) হল জেরুজালেমের পুরনো শহরের টেম্পল মাউন্টের উপর অবস্থিত একটি গম্বুজ। উমাইয়া খলিফা আবদুল মালিক ইবনে মারওয়ানের আদেশে ৬৯১ সালে এর নির্মাণ সমাপ্ত হয়। বর্তমানে এটি ইসলামী স্থাপত্যের সর্বপ্রাচীন নমুনা। এটিকে "জেরুজালেমের সবচেয়ে উল্লেখযোগ্য স্থান" ও "সমগ্র ইসরায়েলের সবচেয়ে উল্লেখযোগ্য স্থান" বলে উল্লেখ করা হয়। গম্বুজের কেন্দ্রীয় পরিকল্পনা কাঠামো চার্চ অব দ্য হলি সেপালকারের মত। উমাইয়া স্থাপত্যে বাইজেন্টাইন প্রভাবের উদাহরণ এ থেকে পাওয়া যায়।


title: কুব্বাত আস-সাখরা

text: এখানে অবস্থিত সাখরা নামক পাথরের কারণে স্থানটি ধর্মীয় দিক দিয়ে গুরুত্ববহ।


title: কুব্বাত আস-সাখরা

text: টেম্পল মাউন্ট বা আল-হারাম আল-কুদসি আশ-শরিফ বলে পরিচিত স্থানের উপরে এটি অবস্থিত। ইহুদিদের দ্বিতীয় মন্দির এখানে অবস্থিত ছিল বলে বিশ্বাস করা হয় যা ৭০ সালে রোমানদের জেরুজালেম অবরোধের সময় ধ্বংস করে দেয়া হয়েছিল। মুসলিম বিশ্বাস অনুযায়ী ইসরা ও মেরাজের সাথে এই স্থানটি সম্পর্কিত।


title: কুব্বাত আস-সাখরা

text: গম্বুজটি টেম্পল মাউন্টের উপরে অবস্থিত। এখানে দ্বিতীয় মন্দির নামে পরিচিত ইহুদি উপাসনালয় ছিল। ৭০ সালে রোমানরা এটি ধ্বংস করে দেয় ও এর স্থলে দেবতা জুপিটারের মন্দির গড়ে তোলে। বাইজেন্টাইন আমলে জেরুজালেম খ্রিষ্টান অধ্যুষিত ছিল। ১০ হাজারের মত তীর্থযাত্রী যিশুর পদচারণার স্থান পরিদর্শন করতে আসে।


title: কুব্বাত আস-সাখরা

text: কুব্বাত আস সাখরা উমাইয়া খলিফা আবদুল মালিক ইবনে মারওয়ানের আদেশে ৬৮৯ থেকে ৬৯১ সালের মধ্যে নির্মাণ করা হয়। চতুর্থ শতাব্দীতে ইহুদিদের বিদ্রোহের পর থেকে এই টেম্পল মাউন্ট উন্নয়নের বাইরে থেকে গিয়েছিল।


title: কুব্বাত আস-সাখরা

text: এর স্থাপত্য ও মোজাইক বাইজেন্টাইন চার্চ ও প্রাসাদের আদলে গড়ে তোলা হয়েছিল। এর দায়িত্বে দুজন প্রকৌশলী ছিলেন। একজন হলেন মুসলিম ধর্মতাত্ত্বিক বাইসানের বাসিন্দা রাজা ইবনে হায়ওয়াহ ও অপরজন হলেন খলিফা আবদুল মালিক ইবনে মারওয়ানের খ্রিষ্টান দাস জেরুজালেমের ইয়াজিদ ইবনে সালাম।


title: কুব্বাত আস-সাখরা

text: হিব্রু বিশ্ববিদ্যালয়ের শেলোমো ডোভ গোয়েটেইনের মতে কুব্বাত আস সাখরা অন্যান্য আরও কিছু স্থাপত্যের সাথে সমাপ্ত করার জন্য তৈরী হয়েছিল। এ. সি. ক্রেসওয়েল তার বই "অরিজিন অব দ্য প্লেন অব দ্য ডোম অব দ্য রক" এ উল্লেখ করেন যে স্থাপনাটি তৈরী করার সময় চার্চ অব দ্য হলি সেপালকারের মাপঝোক ব্যবহার করা হয়েছিল। এর গম্বুজের ব্যাস ২০.২০ মি. ও উচ্চতা ২০.৪৮ মি, অন্যদিকে চার্চ অব দ্য হলি সেপালকারের গম্বুজের ব্যাস ২০.৯০ মি ও উচ্চতা ২১.০৫ মি।


title: কুব্বাত আস-সাখরা

text: ১০৯৯ সালে ক্রুসেডাররা জেরুজালেম অধিকার করে নেয়। কুব্বাত আস সাখরা অগাস্টিনিয়ানদের দিয়ে দেয়া হয়। তারা এটিকে গির্জায় রূপান্তর করে এবং আল-আকসা মসজিদকে রাজকীয় প্রাসাদ হিসেবে ব্যবহার করতে থাকে। নাইটস টেম্পলাররা কুব্বাত আস সাখরার স্থানটিকে সুলায়মান (আ) কর্তৃক নির্মিত উপাসনালয়ের স্থান বলে বিশ্বাস করত। পরবর্তীতে তারা পার্শ্ববর্তী আল আকসা মসজিদে সদরদপ্তর স্থাপন করে।


title: কুব্বাত আস-সাখরা

text: ১১৮৭ সালের ২ অক্টোবর সুলতান সালাউদ্দিন জেরুজালেম জয় করেন। কুব্বাত আস সাখরাকে পুনরায় মুসলিম স্থান হিসেবে ব্যবহার শুরু হয়। এর চূড়ায় স্থাপিত ক্রুশকে সরিয়ে সেখানে ইসলামী চাঁদ স্থাপন করা হয়। নিচে পাথরের চারপাশে কাঠের আবরণ দেয়া হয়। সালাউদ্দিনের ভাতিজা আল মালিক আল মুয়াজ্জাম ঈসা ভবনের পুনর্গঠনের দায়িত্ব পালন করেন।


title: কুব্বাত আস-সাখরা

text: মামলুক শাসনের সময় কুব্বাত আস সাখরা গুরুত্বপূর্ণ মর্যাদায় আসীন ছিল। মামলুকরা ১২৫০ থেকে ১৫১৭ সাল পর্যন্ত ক্ষমতায় ছিল।


title: কুব্বাত আস-সাখরা

text: প্রথম সুলাইমানের শাসনামলে কুব্বাত আস সাখরার বহির্ভাগ টাইলস দিয়ে আচ্ছাদিত করা হয়। এ কাজের জন্য সাত বছর সময় লাগে।


title: কুব্বাত আস-সাখরা

text: অভ্যন্তরভাগ মোজাইক, ফাইয়েন্স ও মার্বেল দ্বারা সৌন্দর্য বর্ধন করা হয়েছে। এর অধিকাংশই নির্মাণ সমাপ্ত হওয়ার কয়েকশত বছর পরে করা। এতে কুরআনের আয়াত লেখা রয়েছে। সূরা ইয়াসিন ও বনী ইসরাইল এতে খোদিত রয়েছে। সুলতান প্রথম সুলাইমানের সময় তা সম্পন্ন হয়।


title: কুব্বাত আস-সাখরা

text: ১৬২০ সালে কুব্বাত আস সাখরার পাশে উসমানীয়রা কুব্বাত আন নবী নামক আরেকটি স্থাপনা নির্মাণ করে। ১৮১৭ সালে দ্বিতীয় মাহমুদের আমলে বড় ধরনের সংস্কার সম্পন্ন হয়।


title: কুব্বাত আস-সাখরা

text:
মুহাম্মদ আমিন আল হুসাইনি ১৯১৭ সালে ফিলিস্তিন মেন্ডেটের গ্র্যান্ড মুফতি নিযুক্ত হন। তিনি কুব্বাত আস সাখরা ও আল আকসা মসজিদের সংস্কার করেন।
১৯২৭ সালের ১১ জুলাই ফিলিস্তিনে সংঘটিত ভূমিকম্পে কুব্বাত আস সাখরা ক্ষতিগ্রস্ত হয়। ইতিপূর্বে সম্পাদিত সংস্কারগুলো এতে ক্ষতিগ্রস্ত হয়।


title: কুব্বাত আস-সাখরা

text: ১৯৫৫ সালে জর্ডান সরকার সম্প্রসারণমূলক পুনর্গঠন কাজ শুরু করে। আরব সরকারগুলো ও তুরস্ক এতে অর্থ সহায়তা দেয়। সুলতান সুলাইমানের সময় স্থাপিত বেশ কিছু টাইলস এসময় প্রতিস্থাপিত করা হয়। অতিবৃষ্টির ফলে এগুলো স্থানচ্যুত হয়েছিল। ১৯৬৫ সালে এই সংস্কারের অংশ হিসেবে গম্বুজটি এলুমিনিয়াম ব্রোঞ্জ মিশ্রণ দিয়ে ঢেকে দেয়া হয়। ১৯৬৪ সালের আগস্টে সংস্কারকার্য সমাপ্ত হয়।


title: কুব্বাত আস-সাখরা

text: ১৯৬৭ সালে ছয় দিনের যুদ্ধের সময় কুব্বাত আস সাখরার উপর ইসরায়েলি পতাকা উত্তোলনের কয়েক ঘন্টা পর মোশে দায়ানের নির্দেশে তা নিচু করা হয় এবং শান্তি রক্ষার স্বার্থে টেম্পল মাউন্টের তত্ত্বাবধানের জন্য মুসলিম ওয়াকফে দায়িত্ব দেয়া হয়।


title: কুব্বাত আস-সাখরা

text: ১৯৯৩ সালে গম্বুজের সৌন্দর্যবর্ধনের জন্য জর্ডানের রাজা হুসাইন ৮.২ মিলিয়ন ডলার দান করেন। তিনি তার লন্ডনের বাড়ি বিক্রি করেছিলেন। এর দ্বারা ৮০ কেজি স্বর্ণ অর্জিত হয়।


title: কুব্বাত আস-সাখরা

text: ইরানের ১০০০ রিয়াল নোটে কুব্বাত আস সাখরার ছবি রয়েছে।


title: কুব্বাত আস-সাখরা

text: জর্ডানের আওকাফ মন্ত্রণালয় স্থাপনাটি রক্ষণাবেক্ষণ করে।


title: কুব্বাত আস-সাখরা

text: ২০ শতকের মধ্য ভাগ পর্যন্ত অমুসলিমরা এখানে প্রবেশ করতে পারত না। ১৯৬৭ সালের পর অমুসলিমরা সীমিত আকারে প্রবেশাধিকার পায় তবে অমুসলিমদের এতে প্রার্থনা বা কোনো ধর্মীয় চিহ্ন বা হিব্রু অক্ষর নিয়ে আসার অনুমতি নেই। ইসরায়েলি পুলিশ এই নিয়ম কার্যকর করে। শুধুমাত্র মুসলিম ছুটির দিনেই পশ্চিম তীরের ফিলিস্তিনি বাসিন্দারা প্রবেশ করতে পারে। ৩৫ বছরের বেশি বয়সের পশ্চিম তীরের ফিলিস্তিনিরাই প্রবেশ করতে পারে। ইসরায়েলি রেসিডেন্সি কার্ডধারী জেরুজালেমের বাসিন্দা ও ইসরায়েলি নাগরিকত্বপ্রাপ্ত ফিলিস্তিনিদের প্রবেশে কোনো নিয়ন্ত্রণ নেই।


title: কুব্বাত আস-সাখরা

text: ২০০৬ সালে গ্রীষ্মের সময় সকাল ৭:৩০ থেকে ১১:৩০ ও দুপুর ১:৩০ থেকে ২:৩০ এবং শীতের সময় সকাল ৭:৩০ থেকে ১১:৩০ ও দুপুর ১:৩০ থেকে ২:৩০ এর জন্য অমুসলিমদের প্রবেশের অনুমতি দেয়া হয়। ২:৩০ এর পর থেকে অমুসলিমদের প্রবেশ নিষেধ এবং শুক্রবার, শনিবার বা মুসলিম ছুটির দিনে প্রবেশে নিষেধাজ্ঞা আরোপ করা হয়। পশ্চিম দেয়ালের প্রবেশ পথের পরে একটি কাঠের হাটাপথ দিয়ে প্রবেশ করতে হয়। অমুসলিমদের মসজিদ, কুব্বাত আস সাখরা ও তুলার বাজারের মধ্য দিয়ে প্রবেশে নিষেধ আছে। দর্শনার্থীদের কঠোর নিরাপত্তা নিয়ম মেনে চলতে হয় এবং ইহুদি প্রার্থনার বই এখানে নিষেধ।


title: কুব্বাত আস-সাখরা

text: অনেক অর্থোডক্স রেবাই এখানে প্রবেশকে ইহুদি আইনের বিরোধী মনে করেন। তাদের বিশ্বাস মোতাবেক ৭০ সালে জেরুজালেম অবরোধ হওয়ার পর থেকে এ স্থানের সবচেয়ে পবিত্রতম স্থান যাতে শুধু প্রধান পুরোহিত প্রবেশ করতে পারতেন তা অজ্ঞাত হয়ে পড়ে। তাই তাদের মত হল পুরো এলাকায় প্রবেশে নিষেধ। তবে কিছু রেবাইদের মতে আধুনিক প্রত্নতাত্ত্বিক ও অন্যান্য প্রমাণ তাদেরকে স্থানটি চিহ্নিত করতে পারে যাতে ইহুদি আইন লঙ্ঘন না করে তাতে প্রবেশ করা যায়। তবে তারাও ইহুদিদেরকে কুব্বাত আস সাখরায় প্রবেশে নিষেধ করে।


title: কুব্বাত আস-সাখরা

text: ইসলাম ধর্মে এর গুরুত্য অল্লপ হোলেও কম নয়। এটি ইসলাম ধর্মের প্রথম কিবলাহ। তারপর আল্লাহ রাব্বুল আলামিন বাইতুল্লাহ (কাবা) কে কিবলাহ নির্ধারন করেন


title: প্রাইমার

text: প্রাইমার ২০০৪ এর একটি সায়েন্স ফিকশন ড্রামা চলচিত্র। এটি পরিচালনা এবং প্রোজোযনা করেছেন শ্যেন ক্যারুথ। চলচিত্রটি মাত্র ৭ হাজার ডলার বাজেটে তৈরি করা হয়। চলচিত্রটির প্রধান দুটি চরিত্রে অভিনয় করেছেন শ্যেন ক্যারুথ এবং ডেভিড সালিভান।


title: ব্লো-ব্জাং-ছোস-ক্যি-ন্যি-মা

text: ব্লো-ব্জাং-ছোস-ক্যি-ন্যি-মা () (১৭৩৭-১৮০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় থু'উ-ব্ক্বান () উপাধিধারী বৌদ্ধ লামা ছিলেন।


title: ব্লো-ব্জাং-ছোস-ক্যি-ন্যি-মা

text: ব্লো-ব্জাং-ছোস-ক্যি-ন্যি-মা ১৭৩৭ খ্রিষ্টাব্দে তিব্বতের আমদো অঞ্চলের ফুন-ত্শোগ্স () নামক স্থানে প্রা-স্তি () পরিবারগোষ্ঠীতে জন্মগ্রহণ করেন। তাঁর পিতার নাম ছিল দ্বাং-স্ক্যাব্স-র্গ্যাল () এবং মাতার নাম ছিল বা-রি-ব্জাং-ছোস-ম্ত্শো-স্ক্যিদ ()। ছয় বছর বয়স হলে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে ঙ্গাগ-দ্বাং-ছোস-ক্যি-র্গ্যা-ম্ত্শো () নামক দ্বিতীয় থু'উ-ব্ক্বান () উপাধিধারী লামার পুনর্জন্ম রূপে চিহ্নিত করেন এবং লাসা শহরে সপ্তম দলাই লামা তা নিশ্চিত করেন। এরপর তাঁকে দ্গোন-লুং-ব্যাম্স-পা-গ্লিং বৌদ্ধবিহারে নিয়ে যাওয়া হয় যেখানে দ্মার-ত্শাং-দ্পোন-ছুং-ব্লো-ব্জাং-ছোস-'দ্জিন () নামক বৌদ্ধ ভিক্ষুর নিকট তাঁর শিক্ষালাভ শুরু হয়। ঙ্গাগ-দ্বাং-দ্গে-লেগ্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তাঁকে উপাসকের শপথ এবং রোল-পা'ই-র্দো-র্জে নামক () নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাঁকে শিক্ষার্থীর শপথ প্রদান করেন। এই সময় য়ে-শেস-দ্পাল-'ব্যোর () নামক তৃতীয় সুম-পা-ম্খান-পো উপাধিধারী বৌদ্ধ লামা তাঁকে প্রজ্ঞাপারমিতা, কাব্যশাস্ত্র, জ্যোতিষ ও জ্যোতিরবিদ্যা সম্বন্ধে শিক্ষাদান করেন এবং ১৭৫৪ খ্রিষ্টাব্দে তাঁকে ভিক্ষুর শপথ প্রদান করেন। এরপর তিনি দ্রেপুং বৌদ্ধবিহারের গোমাং মহাবিদ্যালয়ে দ্কোন-ম্ছোগ-'জিগ্স-মেদ-দ্বাং-পোর নিকট শিক্ষালাভ করেন। ১৬৫৭ খ্রিষ্টাব্দে ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী বৌদ্ধ লামা তাঁকে দ্বিতীয়বার ভিক্ষুর শপথ প্রদান করেন। এরপর তিনি তৃতীয় ল্চাং-স্ক্যা হো-থোগ-থু রোল-পা'ই-র্দো-র্জে এবং ষষ্ঠ পাঞ্চেন লামার নিকট শিক্ষালাভ করেন।


title: ব্লো-ব্জাং-ছোস-ক্যি-ন্যি-মা

text: ১৭৬১ খ্রিষ্টাব্দে ব্লো-ব্জাং-ছোস-ক্যি-ন্যি-মাকে দ্গোন-লুং-ব্যাম্স-পা-গ্লিং বৌদ্ধবিহারের প্রধানের দায়িত্ব প্রদান করা হয়। ১৭৬৩ খ্রিষ্টাব্দে চিং সম্রাট চিয়ানলোংয়ের আমন্ত্রণে তিনি বেজিং যাত্রা করেন। এরপর তিনি বেজিং থেকে মঙ্গোলিয়া যাত্রা করে বিভিন্ন স্থানে ধর্মশিক্ষা প্রদান করেন। চিয়ানলোং তাঁকে "জিংসেউ ছেনজি হোথোথু" উপাধি প্রদান করেন। ১৭৬৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারে ফিরে যান। ১৭৮৩ খ্রিষ্টাব্দে তিনি থার-পা-গ্লিং () বৌদ্ধবিহার প্রতিষ্ঠা করেন। ১৭৮৯ খ্রিষ্টাব্দে তাঁকে স্কু-'বুম বৌদ্ধবিহারের পঁয়ত্রিশতম প্রধান হিসেবে অধিষ্ঠিত করা হয় এবং পরবর্তী তিন বছর এই পদে থাকেন। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () এবং ঙ্গাগ-দ্বাং-মি-ফাম-জ্লা-বা () তাঁর উল্লেখযোগ্য শিষ্য ছিলেন।


title: ব্লো-ব্জাং-ছোস-ক্যি-ন্যি-মা

text: ব্লো-ব্জাং-ছোস-ক্যি-ন্যি-মা একজন বিখ্যাত লেখক ছিলেন, তিনি জীবনী, নাটক, জ্যোতিষশাস্ত্র, তন্ত্র, কাব্যশাস্ত্র প্রভৃতি বিষয়ে প্রায় পাঁচশোটি ছোট বড় লেখা রচনা করেন। ১৮০২ খ্রিষ্টাব্দে ধর্মের ইতিহাসের ওপর রচিত গ্রুব-ম্থা'-থাম্স-চাদ-ক্যি-খুং-দাং-'দোদ-ত্শুল-স্তোন-পা-লেগ্স-ব্শাদ-শেল-গ্যি-মে-লোং () গ্রন্থটি তাঁর সর্বাপেক্ষা উল্লেখযোগ্য গ্রন্থ। এই গ্রন্থে তিনি নিরপেক্ষভাবে চান বৌদ্ধধর্মের সাথে ভারতীয়, মঙ্গোলীয়, তিব্বতী ও চীনা বৌদ্ধধর্মের তুলনা করেন। এই গ্রন্থে তিনি দ্গে-লুগ্স ধর্মসম্প্রদায়ের সাম্প্রদায়িক গোঁড়ামির উর্দ্ধে গিয়ে র্ন্যিং-মা, জো-নাং প্রভৃতি সম্প্রদায়ের বিভিন্ন ঐতিহ্যগুলির বিশ্লেষণ করে প্রশংসা করেন।


title: ঙ্গাগ-দ্বাং-মি-ফাম-জ্লা-বা

text: ঙ্গাগ-দ্বাং-মি-ফাম-জ্লা-বা () (১৭৬৭-১৮০৭) তিব্বতের রোং-বো বৌদ্ধবিহারের প্রধান ছিলেন।


title: ঙ্গাগ-দ্বাং-মি-ফাম-জ্লা-বা

text: ঙ্গাগ-দ্বাং-মি-ফাম-জ্লা-বা ১৭৬৭ খ্রিষ্টাব্দে তিব্বতের বিস-থাং () নামক স্থানে জন্মগ্রহণ করেন। তেরো বছর বয়সে তিনি স্গে-স্তিং-দ্গা-ল্দান-ছোস-গ্লিং () বৌদ্ধবিহার থেকে শিক্ষালাভ করেন। পরবর্তী কালে রোং-বো বৌদ্ধবিহারে () শেস-রাব-'ওদ-জের () নামক ভিক্ষুর নিকট তিব্বতী ব্যাকরণ এবং আ-খ্যুং-ঙ্গাগ-দ্বাং-ম্খ্যেন-রাব () নামক ভিক্ষুর নিকট কাব্যশাস্ত্র সম্বন্ধে শিক্ষালাভ করেন। দ্গে-'দুন-'ফ্রিন-লাস-রাব-র্গ্যাস () নামক তৃতীয় রোং-বো-গ্রুব-ছেন () উপাধিধারী লামা তাঁকে শিক্ষার্থীর শপথ প্রদান করেন। ঙ্গাগ-দ্বাং-'জাম-দ্ব্যাংস-ব্ক্রা-শিস () নামক দ্বিতীয় ব্সে-ত্শাং রিন-পো-ছে () উপাধিধারী বৌদ্ধ লামা এবং এই বিহারের চতুর্দশ প্রধান এবং তাঁর অন্যতম উল্লেখযোগ্য শিক্ষক ছিলেন। পরবর্তীকালে তিনি দ্গোন-লুং-ব্যাম্স-পা-গ্লিং বৌদ্ধবিহারে ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান () উপাধিধারী বৌদ্ধ লামার নিকট তিনি শিক্ষালাভ করেন। ১৮০৭ খ্রিষ্টাব্দে তাঁকে রোং-বো বৌদ্ধবিহারের প্রধানের দায়িত্ব প্রদান করা হয়। তিনি লেগ্স-ব্শাদ-স্ব্রাং-র্ত্সি'ই-স্ন্যিং-পো (), 'ফ্রিন-য়িগ-গি-র্নাম-গ্ঝাগ-ব্লো-গ্রোস-স্গো-'ব্যেদ () প্রভৃতি গ্রন্থের রচয়িতা।


ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো () (১৮৩৯-১৮৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ থু'উ-ব্ক্বান () উপাধিধারী বৌদ্ধ লামা ছিলেন।


ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো ১৮৩৯ খ্রিষ্টাব্দে তিব্বতে প্রা-স্তি () পরিবারগোষ্ঠীতে জন্মগ্রহণ করেন। ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে উপাসকের শপথ প্রদান করেন। তেরো বছর বয়সে তিনি স্কু-'বুম বৌদ্ধবিহারের ব্শাদ-স্গ্রুব () মহাবিদ্যালয়ে ছে-শেস-ঙ্গাগ-দ্বাং-ব্শাদ-স্গ্রুব-ব্স্তান-পা'ই-ন্যি-মা () নামক ভিক্ষুর নিকট শিক্ষালাভ করেন। ১৮৫৩ খিষ্টাব্দে তিনি চিং সম্রাট জিয়ানফেংয়ের আমন্ত্রণে চীন যাত্রা করেন। এরপর তিনি দ্গোন-লুং-ব্যাম্স-পা-গ্লিং বৌদ্ধবিহারে 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () উপাধিধারী বৌদ্ধ লামার নিকট শিক্ষালাভ করেন। পরবর্তীকালে তিনি চিং সম্রাটদের আমন্ত্রণে বেশ কয়েকবার চীন যাত্রা করেন।


title: 'জাম-দ্ব্যাংস-থুব-ব্স্তান-ন্যি-মা

text: 'জাম-দ্ব্যাংস-থুব-ব্স্তান-ন্যি-মা () (১৭৭৯-১৮৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় স্দে-খ্রি রিন-পো-ছে () উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান ছিলেন।


title: 'জাম-দ্ব্যাংস-থুব-ব্স্তান-ন্যি-মা

text: 'জাম-দ্ব্যাংস-থুব-ব্স্তান-ন্যি-মা ১৭৭৮ খ্রিষ্টাব্দে তিব্বতের আমদো অঞ্চলের পে-লেন-না-র্গান () নামক স্থানে জন্মগ্রহণ করেন। তাঁর পিতার নাম ছিল ঙ্গাগ-দ্বাং-ফুন-ত্শোগ্স () এবং মাতার নাম ছিল ল্হা-মো-স্ক্যিদ ()। পাঁচ বছর বয়সে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে 'জিগ্স-মেদ-লুং-রিগ্স-র্গ্যা-ম্ত্শো () নামক দ্বিতীয় স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। দ্কোন-ম্ছোগ-ব্দে-ছেন () নামক বৌদ্ধ ভিক্ষু ব্লা-ব্রাং-ব্ক্রা-শিস-'খ্যিল বৌদ্ধবিহারে তাঁর অন্যতম উল্লেখযোগ্য শিক্ষক ছিলেন। তৃতীয় গুং-থাং লামা দ্কোন-ম্ছোগ-ব্স্তান-পা'ই-স্গ্রোন-মে () তাঁকে শিক্ষার্থীর শপথ ও ভিক্ষুর শপথ প্রদান করেন এবং তাঁকে উত্তর চীনের উটাই শান পর্বতের বৌদ্ধ শিক্ষাপ্রতিষ্ঠানে পাঠান। এই স্থানে ব্লো-ব্জাং-ছোস-দার (), গ্রাগ্স-পা-র্গ্যাল-ম্ত্শান () প্রভৃতি বৌদ্ধ ভিক্ষু তাঁকে শিক্ষাপ্রদান করেন। এই সময় তাঁকে তশা-গান-পে-শিং বৌদ্ধবিহারের প্রধানের দায়িত্ব প্রদান করা হয় এই পদে তিনি দুই বছর থাকেন। তিনি মঙ্গোলিয়া যাত্রা করে ব্লো-ব্জাং-'জাম-দ্ব্যাংস-র্গ্যা-ম্ত্শো () নামক তৃতীয় আ-ক্যা উপাধিধারী লামার নিকট শিক্ষালাভ করেন। মঙ্গোলিয়ায় তিনি দোলন বুলাক বৌদ্ধবিহার স্থপন করেন। ১৮২২ খ্রিষ্টাব্দে তাঁকে ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান হিসেবে অধিষ্ঠিত করা হয়। চতুর্থ রোং-বো-গ্রুব-ছেন () ব্লো-ব্জাং-ছোস-গ্রাগ্স-র্গ্যা-ম্ত্শো (), চতুর্থ থু'উ-ব্ক্বান ) ব্লো-ব্জাং-থুব-ব্স্তান-ছোস-ক্যি-র্গ্যাল-ম্ত্শান (), পঞ্চম ল্চাং-স্ক্যা হো-থোগ-থু () য়ে-শেস-ব্স্তান-পা'ই-ন্যি-মা () প্রভৃতি অবতারী লামারা তাঁর উল্লেখযোগ্য শিষ্য ছিলেন।


title: ব্লো-ব্জাং-ছোস-দার

text: ব্লো-ব্জাং-ছোস-দার () (১৭৩২-১৮১২) তিব্বতের দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান ছিলেন।


title: ব্লো-ব্জাং-ছোস-দার

text: ব্লো-ব্জাং-ছোস-দার ১৭৩২ খ্রিষ্টাব্দে তিব্বতের আমদো অঞ্চলের কা-রিং () পরিবারগোষ্ঠীতে জন্মগ্রহণ করেন। ১৭৪৮ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী বৌদ্ধ লামা তাঁকে ভিক্ষুর শপথ প্রদান করেন। ১৭৭৯ ও ১৭৮৪ খ্রিষ্টাব্দে তিনি তিব্বত সরকারের প্রতিনিধি হয়ে চীন যাত্রা করেন। ১৭৮৬ খ্রিষ্টাব্দে তিনি গোমাং মহাবিদ্যালয়ের প্রধানের দায়িত্ব লাভ করেন এবং ছয় বছর এই পদে থাকেন। এই সময় তিনি একটি অক্ষোভ্য মন্দির নির্মাণ করান। ১৭৯১ খ্রিষ্টাব্দে গোর্খা সেনাবাহিনী তিব্বত আক্রমণ করলে তিনি লাসা শহরের প্রতিরক্ষার দায়িত্ব নেন। ১৭৯৮ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন।


title: টেরি অল্ডারম্যান

text: টেরেন্স মাইকেল অল্ডারম্যান (; জন্ম: ১২ জুন, ১৯৫৬) পশ্চিম অস্ট্রেলিয়ার সুবিয়াকো এলাকায় জন্মগ্রহণকারী অস্ট্রেলিয়ার সাবেক ও বিখ্যাত আন্তর্জাতিক ক্রিকেট তারকা। অস্ট্রেলিয়া জাতীয় ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলতেন। এছাড়াও ঘরোয়া প্রথম-শ্রেণীর ক্রিকেটে ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে গ্লুচেস্টারশায়ার ও কেন্টের পক্ষে খেলেছেন। মূলতঃ ডানহাতি ফাস্ট মিডিয়াম বোলিংয়ে পারদর্শী টেরি অল্ডারম্যান সীমিত আকারের পেস দিয়ে নিখুঁত বোলিং করতেন।


title: টেরি অল্ডারম্যান

text: অল্ডারম্যান পার্থের অ্যাকুইনাস কলেজের প্রাক্তন শিক্ষার্থী ছিলেন। ১৯৭৪ সালে শেফিল্ড শিল্ডে ওয়েস্টার্ন অস্ট্রেলিয়ার হয়ে প্রথম-শ্রেণীর ক্রিকেটে অভিষেক ঘটে তাঁর। এর মাধ্যমেই আন্তর্জাতিক পর্যায়ে তাঁর সুনাম ছড়িয়ে পড়ে। ব্যাটিংয়ে বেশ দূর্বল ছিলেন অল্ডারম্যান। সমগ্র খেলোয়াড়ী জীবনে তিনি কেবলমাত্র একবারই পঞ্চাশোর্ধ্ব রান সংগ্রহ করতে পেরেছেন। প্রথম-শ্রেণীর ক্রিকেটে তাঁর গড় রান মাত্র আট। ইংরেজ কাউন্টি ক্রিকেটে তিন মৌসুম খেলেন। ১৯৮৪ ও ১৯৮৬ মৌসুমে কেন্ট এবং ১৯৮৮ মৌসুমে গ্লুচেস্টারশায়ার দলের প্রতিনিধিত্ব করেন।


title: টেরি অল্ডারম্যান

text: ১৯৮১ সালে ইংল্যান্ড সফরের জন্য জাতীয় দলে তাঁর অন্তর্ভুক্তি ঘটে। অভিষেক টেস্টে ৯ উইকেটসহ সমগ্র সিরিজে তিনি ৪২ উইকেট লাভ করেন। ১৯৫৬ সালে জিম লেকারের ৪৬ উইকেটের পর তা সর্ববৃহৎ অর্জন। সিরিজে সর্বকালের সেরাদের তালিকায় তাঁর অবস্থান চতুর্থ। ৪২ উইকেট লাভ করলেও সিরিজের কোন টেস্টেই তিনি ১০ উইকেট দখল করতে পারেননি।


title: টেরি অল্ডারম্যান

text:
১৯৮২ সালে কিম হিউজের নেতৃত্বে পাকিস্তান গমনের জন্য অস্ট্রেলিয়া দলের সদস্যরূপে মনোনীত করা হয়।
তৃতীয় টেস্টে তাঁকে পিটার স্লিপের স্থলাভিষিক্ত করা হয়। ১৩ নভেম্বর, ১৯৮২ তারিখে পার্থের ওয়াকা গ্রাউন্ডে কাঁধে আঘাতপ্রাপ্তির ফলে তাঁকে এক বছরের অধিক সময় মাঠের বাইরে অবস্থান করতে হয়। ১৯৮৫-৮৬ ও ১৯৮৬-৮৭ মৌসুমে দক্ষিণ আফ্রিকায় অস্ট্রেলিয়ার অনানুষ্ঠানিক সফরে অংশগ্রহণ করেন। এ সময় দক্ষিণ আফ্রিকা কমনওয়েলথের বর্ণবাদ বিরোধী নিষেধাজ্ঞার কবলে পড়ে টেস্ট ক্রিকেট খেলায় নিষিদ্ধ ঘোষিত দল ছিল। এরফলে আন্তর্জাতিক ক্রিকেট অঙ্গন থেকে তিন বছরের জন্য নিষিদ্ধ ঘোষিত হন তিনি। ফলশ্রুতিতে ইংল্যান্ডে অনুষ্ঠিত ১৯৮৫ সালের অ্যাশেজ সিরিজে দল থেকে বাদ পড়েন। নিষেধাজ্ঞার মেয়াদ শেষ হবার পর অল্ডারম্যান পুণরায় অস্ট্রেলিয়া দলে ফিরে আসেন ও ইংল্যান্ডের বিপক্ষে পুণরায় সফলতা পান। ১৯৮৯ সালের অ্যাশেজ সিরিজে ৪১ উইকেট দখল করেন। এরপর তাঁর সর্বশেষ ১৯৯০-৯১ সালের অ্যাশেজ সিরিজে ১৬ উইকেট দখল করেন। কিন্তু অন্যান্য দলের বিপক্ষে তিনি তেমন সফলতা অর্জন করতে পারেননি। ১৯৯০-৯১ মৌসুমে ওয়েস্ট ইন্ডিজের বিপক্ষে তিনি তাঁর সর্বশেষ টেস্ট সিরিজে অংশগ্রহণ করেন। সমগ্র খেলোয়াড়ী জীবনে তিনি ১৭০টি টেস্ট উইকেট পান।


title: টেরি অল্ডারম্যান

text: উইজডেন কর্তৃপক্ষ ১৯৮২ সালের জন্য তাঁকে বর্ষসেরা ক্রিকেটাররূপে ঘোষণা করে। ২৮ জুলাই, ২০০০ তারিখে ওয়েস্টার্ন অস্ট্রেলিয়ার পক্ষে সর্বকালের সেরা শীর্ষ উইকেট সংগ্রহকারী হওয়ায় অস্ট্রেলিয়ান স্পোর্টস মেডেল লাভ করেন।


title: টেরি অল্ডারম্যান

text: বর্তমানে তিনি অস্ট্রেলিয়ায় রেডিও ধারাভাষ্যকার হিসেবে কাজ করছেন। তাঁর বোন ডেনিস এমারসন সাবেক টেস্ট আম্পায়ার রস এমারসনের সাথে বিবাহ-বন্ধনে আবদ্ধ হন। ডেনিস নিজেও অস্ট্রেলিয়ার মহিলা ক্রিকেট দলের হয়ে সাত টেস্টে অংশ নিয়েছিলেন।


title: চুডাংফা

text: চুডাংফা () আহোম সাম্রাজ্যের প্রভাবশালী রাজা ছিলেন। তিনি ১৩৯৭ সন থেকে ১৪০৭ সন পর্যন্ত রাজত্ব করেন। ব্রাহ্মন পরিবারে পালিত হওয়ার জন্য তাঁকে অসমীয়া ভাষায় বামুণী কোয়র অর্থাৎ ব্রাহ্মন রাজপুত্র আখ্যা দেওয়া হয়। তিনি শিবসাগরের দিহিং নদীর পার্শবর্তী চরগুয়া নামক স্থানে রাজধানী স্থাপন করেন। তাঁর রাজত্বকালের সময় থেকে আহোম সাম্রাজ্যে হিন্দু ধর্মের প্রভাব বৃদ্ধি পায়। চুদাংফার শাদনকালে রাজমাও পথ নির্মিত হয়েছিল।


title: চুডাংফা

text: চুডাংফার পিতার নাম ত্যাউ খামটি। তাঁর দুইটি পত্নী ছিল। রাজসিংহাসনে বসে তিনি ভাতৃ চুতাফাকে হত্যা করার জন্য শুতীয়া রাজ্য আক্রমণ করেন। এমন সময়ে রাজা ত্যাউ খামটির কনিষ্ঠ পত্নী গর্ভবতী ছিলেন। রাজা রাজ্যের শাসনভার জেষ্ঠ রানীর হাতে ন্যাস্ত করেন। ত্যাউ খামটির অনুপস্থিতে রানী মিথ্যা অভিযোগে কনিষ্ঠ রানীকে মৃত্যুদণ্ড দেওয়ার আদেশ করেন । কিন্তু মন্ত্রী ও অন্যান্য বিষয়ারা গর্ভবতী রানীকে হত্যা না করে ব্রহ্মপুত্র নদীতে ভেলায় ভাসিয়ে দেন। একসময়ে রানীর ভেলা হাবুং নামক স্থানে উপনীত হয় ও এক ব্রাহ্মন পরিবারে তাঁর পুত্র সন্তান জন্ম হয় । প্রায় আঠবৎসর সময় বিষয়ারা রাজ্য শাসন করার পর চুডাংফার সন্ধান পান। অবশেষে ১৩৯৭ সনে তাঁকে আহোম সাম্রাজ্যের রাজা ঘোষনা করা হয়। রাজসিংহাসনে বসে তিনি ত্যাউফ্রুচুডাং নাম গ্রহণ করেন।


title: সিসাময়েড অস্থি

text: অ্যানাটমিতে ‘’সিসাময়েড অস্থি ‘’ বলতে() টেন্ডনে অবস্থিত অস্থিকে বুঝায়।


title: সিসাময়েড অস্থি

text:
সমস্ত দেহেই সিসাময়েড অস্থি পাওয়া যায়,যেমন
সিসাময়েড অস্থিতে খুব অল্পই রক্ত পৌঁছতে পারে।দ্রুত চিকিৎসা না করা হলে সারানো অনেক কঠিন হয়ে পড়ে।নেক্রোসিস হবার আশঙ্কা আছে


title: ঊর্বস্থি

text: ঊর্বস্থি (ঊরুর অস্থি) বা ফিমার ()() বা চতুষ্পদ মেরুদণ্ডী প্রাণীদের পায়ের সবচেয়ে কাছের হাড় যা হাটতে ও দৌড়াতে সক্ষম,যেমনটি স্থলচর স্তন্যপায়ী,পাখি,সরীসৃপ যেমন লিজার্ড এবং উভচর যেমন ব্যাঙ এদের ক্ষেত্রেও প্রযোজ্য।ফিমারের মাথা শ্রোণী অস্থির অ্যাসিটাবুলামে যুক্ত হয়ে নিতম্ব সন্ধি এবং ফিমারের দূরবর্তী অংশ টিবিয়া এবং প্যাটেলার সাথে যুক্ত হয়ে হাঁটু গঠন করে।ফিমার শরীরের "সবচেয়ে শক্তিশালী" হাড়। এটি শরীরে সবচেয়ে লম্বা হাড়ও বটে।


title: ঊর্বস্থি

text: ফিমার ঊরুর একমাত্র হাড়।দুটি হাড় হাঁটুর দিকে মিডিয়ালি অগ্রসর হয় যেখানে তারা টিবিয়া এর সাথে প্রক্সিমালি যুক্ত হয়।ফিমারো-টিবিয়াল কোণ নির্ধারণে কত কোণে ফিমার অগ্রসর হচ্ছে,তা গুরুত্বপূর্ণ।জেনু ভালগাম হলে হাঁটু দুটো পরস্পর লেগে যায়।এর বিপরীত অবস্থা জেনু ভেরাম।স্বাভাবিকভাবে ফিমারো-টিবিয়াল কোণ প্রায় ১৭৫ ডিগ্রী। .


title: ঊর্বস্থি

text: মানবদেহে ফিমার সবচেয়ে লম্বা,ভারী এবং শক্ত হাড়।এটি মানবদেহের উচ্চতার প্রায় ২৬% যা দ্বারা কোন অপূর্ণাঙ্গ কঙ্কালের উচ্চতা নির্ধারণ করা যায়।


title: ঊর্বস্থি

text:
ফিমার একটি দেহ এবং দুটি প্রান্ত সহযোগে গঠিত যারা নিতম্ব ও হাঁটুর সংশ্লিষ্ট অস্থির সাথে যুক্ত হয়।
ফিমারের ঊর্দ্ধ প্রান্ত মস্তক (Head),গ্রীবা (Neck) এবং ক্ষুদ্রতর ট্রক্যান্টার ও বৃহত্তর ট্রক্যান্টার নিয়ে গঠিত।


title: ঊর্বস্থি

text: ফিমারের মস্তক শ্রোণী অস্থির অ্যাসিটাবুলামের সাথে যুক্ত হয়।এর চূড়ায় একটি ক্ষুদ্র গর্ত আছে,যাতে ফিমারের লিগামেন্ট যুক্ত থাকে।ফিমারের মাথা গ্রীবা দ্বারা মূল দেহর সাথে সংযুক্ত থাকে।এটি দেহের সাথে ১৩০ ডিগ্রী কোণে থাকে,যা পরিবর্তনশীল।বাচ্চাদের ক্ষেত্রে এটি ১৫০ ডিগ্রী এবং বৃদ্ধাবস্থায় এটি কমে ১২০ ডিগ্রী হয়।এই কোণের অস্বাভাবিক বৃদ্ধিকে কক্সা ভালগা ও হ্রাসকে কক্সা ভ্যারা বলে।


title: দেউল

text:
দেউল বা দেউল মহোৎসব () হচ্ছে অসমের বরপেটা জেলায় পালন করা দৌল উৎসব। বরদোয়াতে মহাপুরুষ শ্রীমন্ত শংকরদেব দৌল উৎসবের সূচনা করেন যদিও বরপেটা ধামে ১৫১৮ সনে বরপেটা সত্রের মথুরা দাস বুঢ়া আতাই প্রথমবার এটি প্রচলন করেন। উক্ত বছর থেকে উৎসবটি পরম্পরাগত ভাবে উৎযাপিত হয়ে আসছে। প্রায় ১মাস আগের থেকে দেউল উৎসবের প্রস্তুতি কার্য আরম্ভ করা হয়। ধর্মীয় আচার, ভক্তিরস ও সম্বনয় ইত্যাদি ক্ষেত্রে দেউল উৎসব অসমের এক বিশেষ স্থান অধিকার করে রেখেছে।
নক্ষত্র গণনা অনুযায়ী দেউল উৎসব তিনদিন, চাঁরদিন বা পাঁচদিন পর্যন্ত পালন করা হয়। সাধারনত ফাল্গুন মাসের পূর্নিমা তিথিতে দেউল অনুষ্ঠিত হলে চাঁরদিন বা পাঁচদিন এবং চৈত্র মাসের পূর্নিমা তিথিতে অনুষ্ঠিত হলে তিনদিন পালন করা হয়। চাঁরদিন ও পাঁচদিন উৎযাপন করা দৌলকে ডেকাদৌল ও তিনদিন উৎযাপন করা দৌলকে বুঢ়াদৌল বলা হয়। দৌল উৎসবের প্রথম দিন গোন্ধযাত্রা বা বহ্নোৎসব বা গন্ধ, দ্বিতীয় দিন ভরদেউল ও তৃতীয়, চতুর্থ ও পঞ্চম দিনকে সুয়েরী বা ফাকুয়া বলা হয়।
গোন্ধযাত্রার দিন ভক্তেরা কাঁশ, ও নল দ্বারা অস্থায়ী গৃহ নির্মাণ করেন। এক নির্দিষ্ট সময়ে গোবিন্দ মহাপ্রভুকে ভাজঘর থেকে গায়ন-বায়ন ও ঢুলি সমন্বিতে পূর্ব দুয়ার দিয়ে আনা হয়। গায়ন-বায়ন, ঢুলি ও ভক্ত সমবেত হয়ে গোবিন্দ মহাপ্রভুকে অস্থায়ী গৃহের সন্মুখে নিয়ে আসেন। প্রজ্বলিত গৃহের চারদিকে গোবিন্দ মহাপ্রভুকে ৭পাক ঘুরানো হয়। এই প্রথাকে মেজি পুওয়া বা মাগ পুওয়া বলা হয়। এই সময়ে ঢোল, খোল, ডবা, শংখ, ঘন্টা ইত্যাদি বাজিয়ে হোলীগীত গাওয়া হয়।
দেউলের দ্বিতীয় দিন ভরদৌল হিসেবে পালন করা হয়। উক্তদিনে প্রভাতকালে মহিলা ও পুরুষেরা পুয়ার গীত ও যশোমতি পেখিতে নয়ন জুরাই গান গায়।
দেউলের তৃতীয় দিনকে ফাকুয়া বলা হয়। স্থানীয়ভাবে ফাকুয়াকে সুয়েরী বা সৌরী বলা হয়। উক্তদিনে রং লাগিয়ে সবাই আনন্দ করেন।


title: কাজিরাঙা হস্তী মহোৎসব

text: কাজিরাঙা হস্তি মহোৎসব () হচ্ছে অসমের কাজিরাঙা জাতীয় উদ্যানে উৎযাপন করা বার্ষিক হস্তি মহোৎসব। হাতির সংরক্ষন ও সুরক্ষার ক্ষেত্রে জনগনের মনে সজাগতা বৃদ্ধি করা এই উৎসবের সূচনা করা হয়। ২০০৩ সন থেকে এই উৎসবটি নিয়মিত ভাবে পালিত হয়ে আসছে। অসম সরকারের পর্যটন ও বন বিভাগ সংযুক্তভাবে উৎসবটির আয়োজন করে। শতাধিক গৃহপালিত হাতি এই উৎসবে আয়োজিত দৌর, পেরেড, ফুটবল ইত্যাদি খেলায় অংশ গ্রহণ করে।


title: গ্রাগ্স-পা-র্গ্যাল-ম্ত্শান (ছোখোর গ্যাল খেনপো)

text: গ্রাগ্স-পা-র্গ্যাল-ম্ত্শান () (১৭৬২-১৮৩৬) তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান ছিলেন।


text: গ্রাগ্স-পা-র্গ্যাল-ম্ত্শান ১৭৬২ খ্রিষ্টাব্দে তিব্বতের আমদো অঞ্চলের র্গ্যা-স্গার-থাং () নামক স্থানে জন্মগ্রহণ করেন। তাঁর পিতার নাম ছিল য়ুম-স্ক্যাব্স () এবং মাতার নাম ছিল ল্হা-মো-ম্ত্শো ()। ১৭৭৩ খ্রিষ্টাব্দে তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারে ঙ্গাগ-দ্বাং-'ফ্রিন-লাস () এবং ব্লো-ব্জাং-দ্পাল-ল্দান () নামক দুই পণ্ডিতের নিকট শিক্ষালাভ করেন। ষোল বছর বয়স হলে ব্সোদ-নাম্স-গ্রাগ্স-পা () নামক এক ভিক্ষু তাঁকে শিক্ষার্থীর শপথ প্রদান করেন। এই বছর দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে সাংস-র্গ্যাস-র্দো-র্জে () নামক এক ভিক্ষুর পুনর্জন্ম রূপে চিহ্নিত করেন এবং ১৭৮২ খ্রিষ্টাব্দে তাঁকে ভিক্ষুর শপথ প্রদান করেন। তিনি ব্লো-ব্জাং-স্ন্যান-গ্রাগ্স (), ব্সোদ-নাম্স-দ্বাং-র্গ্যাল (), রিগ্স-গ্র্বা-ব্লো-ব্জাং-'জিগ্স-মেদ () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের যথাক্রমে ত্রয়োদশ, পঞ্চদশ এবং একুশতম প্রধানের নিকট কাব্যশাস্ত্র সম্বন্ধে শিক্ষালাভ করেন। ১৭৮৩ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামার নিকট শিক্ষালাভ করেন। ১৭৮৬ খ্রিষ্টাব্দে তিব্বত সরকারের অনুরোধে তিনি ছোস-'খোর-র্গ্যাল () বৌদ্ধবিহারের প্রধানের দায়িত্ব এবং ছোস-'খোর-র্গ্যাল-ম্খান-পো () উপাধি লাভ করেন। ১৮০১ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন এবং এই পদে তিনি তিন বছর থাকেন। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে এবং ঙ্গাগ-দ্বাং-ছোস-'ফেল () নামক সত্তরতম দ্গা'-ল্দান-খ্রি-পা তাঁর অন্যতম উল্লেখযোগ্য শিষ্য ছিলেন।


title: ব্লো-ব্জাং-স্ন্যান-গ্রাগ্স

text: ব্লো-ব্জাং-স্ন্যান-গ্রাগ্স () (১৭১৮-১৮০০) তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রয়োদশ প্রধান ছিলেন।


title: ব্লো-ব্জাং-স্ন্যান-গ্রাগ্স

text: ব্লো-ব্জাং-স্ন্যান-গ্রাগ্স ১৭১৮ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তাঁর ভ্রাতা ব্যা-রোগ-গ্দোং () তাঁকে শিক্ষার্থীর শপথ প্রদান করেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () নামক তৃতীয় বিহার প্রধানের নিকট প্রমাণ ও প্রজ্ঞাপারমিতা সম্বন্ধে শিক্ষালাভ এবং ভিক্ষুর শপথ গ্রহণ করেন। এই সময় এছাড়া ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক দ্বিতীয় গুং-থাং লামা, ঙ্গাগ-দ্বাং-ব্স্তান-'দ্জিন () নামক চতুর্থ বিহার প্রধান তাঁর অন্যতম শিক্ষক ছিলেন। ১৭৫৬ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে পঞ্চম পাঞ্চেন লামা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু (), ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি অবতারী লামাদের নিকট শিক্ষালাভ করেন। ১৭৬১ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রয়োদশ প্রধানের দায়িত্ব গ্রহণ করেন ও এই পদে তিনি ছয় বছর থাকেন। ১৭৭৮ খ্রিষ্টাব্দে তিনি র্গ্যা-ম্খার () বৌদ্ধবিহারেরও প্রধানের দায়িত্ব লাভ করেন।


title: জাম-ত্শা-গ্সের-খ্রি

text: জাম-ত্শা-গ্সের-খ্রি () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।